c: text/html

text:
American Asuya kawn Jinghpaw Mung kata majan a majaw ruyak jam jau hkrum nga ai hpyen yen ni a matu American $ wan 1.5 garum sa wa na lam na chye lu ai. N dai garum gumhpraw ni hpe UNHCR hku na tsin yam ni hpe garum mat wa na re lam na chye lu ai.
AMERICAN NI HPYEN YEN NI HPE GARUM NA
American Asuya kawn Jinghpaw Mung kata majan a majaw ruyak jam jau hkrum nga ai hpyen yen ni a matu American $ wan 1.5 garum sa wa na lam na chye lu ai. N dai garum gumhpraw ni hpe UNHCR hku na tsin yam ni hpe garum mat wa na re lam na chye lu ai.
Labels: Jinghpaw Kasa
3 comments:
- Sutngai Malibumsan said...
-
Kaja garum teng yang gaw Karai Kasang e nan shabyin dat ai rai sai. Yawng chyeju shakawn ga. :D
- March 15, 2012 at 10:25 PM
- Shanghtin said...
-
UNHCR n re sha RAIR ni hpe direct jaw yang kaja ai garum gumhpraw hpe myen langai hpe mung nmai kam ai ..matsang mayen re ni lawan lawt lu mu ga..
- March 15, 2012 at 11:00 PM
- nnye la nau said...
-
Grai na kabu sai ya na zawn Garum gumhpaw jaw na nga majaw Karai Kasang grau nna US hpe shaman ya nga u ga. Jinghpaw wunpawng Myu sha ni hpa ntsang ra nga ai,..Anhte Hpan da Hpan Wa Karai Kasang gaw anhte hpe tut bau maka nga ai,..Anhte ni sha mai kaja lam matut manoi shakut yang gaw Mungkan a Awng Dang lam hte Htani Htana aten du hkra Awng Dang na re,...Myu sha ni hpe matut nna bau sin nga u ga!
- March 16, 2012 at 8:55 AM

robotstxt: allowed

filter: keep


text:
Jubali, Walawng Yang, Sut Ja, Au Ra hte Ndung Zup mare hkan na mung mare masha ni gaw lai wa sai bat lahkawng daram kaw nna Myen hpyen hpung ni KIA masat (4) Dap Dung ginra de htu shadut htim gasat wa ai majaw KIA hpyen hpung ni hte gasat gala byin nna ShaNgaw mare de hpyen koi yen nga ai kaw nna May (15) ya shani Waimaw muklum de pya pya rai htawt yu wa ai lam na chye lu ai.
Shangaw kaw hpyen koi yen nga ai mung mare masha ni hpe garum ningtum ni mung nmai sa, hpa mung nmai galaw sha re ai majaw ya na zawn Waimaw muklum de bai htawt yu wa ai re lam Rev. Brang Mai tsun ai.
Hpyen yen mung mare masha ni gaw Shangaw kaw na mawdaw hkan jawn nna pya pya rai nna yu wa ai re, ya aten du hkra gaw masha marai (40) daram du nga sai lam, du na laban shani du hkra rai yang Waimaw muklum de hpyen yen mung shawa marai (300) daram du hkra matut manoi du shang wa na masa nga ai lam Garum kahtau hpung ni maram da ai lam na chye lu ai.
Ya aten hta gaw hpyen yen masha ni hpe nawku jawng wang na gawknu hkan gan nga shangun da ai lam, aten galu rai wa yang na matu gaw ginsum nta ni gap na matu yaw shada da ai lam Rev. Brang Mai matut tsun ai.
Mare de Yi, Sun hkau na, dusat yam nga ni law law tawn kau da ai, jawng mung pat kau sai re majaw ma ni a hpaji lam a matu mung tsang ai majaw Waimaw kaw jawng shalun na ngu gaw myit da ai nga nna hpyen yen wa ai mung mare masha langai tsun ai.
Ya aten hta hpyen yen masha ni yawng ndu wa shi ai re majaw matut nna gara hku galaw sa wa ra na ngu ai hpe tup hkrak nchye lu shi ai lam, Hpyen yen masha ni yawng du wa yang she gara hku hparan sa wa na ngu ai hpe bai matut bawngban na re lam na chye lu ai.


text:
Wunpawng Mungdan Shanglawt Asuya hte myen tai hpyen asuya ni lai wa sai shaning June shata kaw na majan byin wa ai majaw buga de na Mung chying sha ni dum nta, yi sun hkau na, ni hpe tawn kau da nna hpyen yen dabang ni de du nga ai gaw shata (11) de du wa nga sai re hpe chye lu ai. N dai zawn majan a majaw buga masha ni hprawng yen nga ai Je Yang hpyen yen dabang hta lai wa sai April (29) ya shani n bung laru wa ai majaw hpyen yen dabang na ginsum ni law malawng nbung laru hte hten za mat ma sai lam na chye luai. N dai Je Yang hpyen yen dabang gaw nta htinggaw (1,310) nga ai rai nna ginsum yawng (585) tup nga ai lam hpe na chye lua i. Ya ten nbung laru a majaw ginsum ni hten za mat nna hpyen yen tsim yam ni grai jam jau nga ma ai lam shiga matut na chye lu ai. Buga kata hte Maigan mungdan shagu de chyam bran nga ai Wunpawng Myu sha ni yawng Kanu Mungdan hta jam jau hkrum nga ai anhte a saidaw sai chyen hpyen yen tsim yam masha ni hpe garum madi shadaw la nga ga ngu yawng hpang de lajin dat lu n ngai.
JE YANG HPYEN YEN DABANG HTA N BUNG LARU DU
Wunpawng Mungdan Shanglawt Asuya hte myen tai hpyen asuya ni lai wa sai shaning June shata kaw na majan byin wa ai majaw buga de na Mung chying sha ni dum nta, yi sun hkau na, ni hpe tawn kau da nna hpyen yen dabang ni de du nga ai gaw shata (11) de du wa nga sai re hpe chye lu ai. N dai zawn majan a majaw buga masha ni hprawng yen nga ai Je Yang hpyen yen dabang hta lai wa sai April (29) ya shani n bung laru wa ai majaw hpyen yen dabang na ginsum ni law malawng nbung laru hte hten za mat ma sai lam na chye luai. N dai Je Yang hpyen yen dabang gaw nta htinggaw (1,310) nga ai rai nna ginsum yawng (585) tup nga ai lam hpe na chye lua i. Ya ten nbung laru a majaw ginsum ni hten za mat nna hpyen yen tsim yam ni grai jam jau nga ma ai lam shiga matut na chye lu ai. Buga kata hte Maigan mungdan shagu de chyam bran nga ai Wunpawng Myu sha ni yawng Kanu Mungdan hta jam jau hkrum nga ai anhte a saidaw sai chyen hpyen yen tsim yam masha ni hpe garum madi shadaw la nga ga ngu yawng hpang de lajin dat lu n ngai.
Labels: Jinghpaw Mung Shiga


text:
Ta lang telephone kaw na shiga laika ni hpe anhte yu mada manu shadan hti nga ga ai zawn chyum laika hpe mung manu shadan ga nga nna lai wa sai laban shani San Peter pa kaba hta du hpawng nga ai shawa hpawng hpe tsun shaga ai mungga hta Wa Sarabyin Francis tsun dat nga ai.
Wa Sarabyin tsun ai hta, anhte a ta lang phone kaw na shiga laika ni hpe hti ai zawn ja chyum laika hta na Karai Kasang a mungga ni hpe mung lani mi hta hkring hkring hpaw hti ga ai rai yang kade kaja na, Karai Kasang hte grau ni htep wa lu shangun na hte, n kaja ai lam ni hpe dang manga kau lu na kaja dik ai lak nak rai nga ai Karai Kasanga mungga ja chyum laika hta rawng nga ai, ja chyum laika hte ta lang hpone ngu ai gaw tsun shadawn mai ai baw hpan gaw nrai nga ai, raitim mung myit yu mai ai lam rai nga mali ai. Karai Kasanga mungga hpe anhte a myit masin salum hta galoi mung gun da ga ai rai yang, kaning re ai a gung alau lam ni mung Kawa Karai Kasang hte anhte hpe jahka kau ya lu na n rai nga ai. Kaja ai magam lam hpe galaw gun hpai na matu mung anhte hpe hpa lam e mung shing dang kau lu na n rai nga ai. Dai re ai majaw chyum laika hte galoi mung hku hku hkau hkau nga ra ga ai, hti ga, sum ru yu ga, ta tut sak hkrung yu ga, lam magup hpe dang manga kau lu ai atsam kaba ai Karai Kasanga mungga chyum laika hta rawng nga ai, nga nna Wa Sarabyin hkaw tsun lai wa ai.
Palawng sum bu hta gun hkawm mai ai baw chyum laika kaji hpe mung tinang a hkum hte rau ding run gun hkawm na matu mung Wa Sarabyin hkristian ni hpe n gun jaw dat nga ai. Anhte tinang a ta lang phone hpe manu shadan lang ga ai zawn ja chyum laika hpe mung manu shadan ga ai rai yang, kaning she rai wa lu na, ngu ai lam hpe nmalap kau nga ga, nga nna Wa Sarabyin tsun shadum lai wa ai lam Vatican radaio kaw nna shana dat ma ai.
Source: Vatican Radio


text:
· ျပည္တြင္းစစ္တြင္ စစ္တိုက္ေသာ္လည္း သူရဘဲြ႕မရႏိုင္။ ပို၍လည္း အခြင့္အေရးမရႏိုင္။ က်ရႈံးေသာ္လည္း ႏိုင္ငံေတာ္စ်ာပနမျဖစ္ႏိုင္။
· ျပည္တြင္းစစ္တြင္ သူရဲေကာင္းအျဖစ္ ႀကိဳးစားေသာ္လည္း မဒိမ္းေကာင္၊ သူခိုး၊ ဓါးျပ၊ လူဆိုးနာမည္သာရရွိမယ္။
· ျပည္တြင္းစစ္တြင္ မရွိဆင္းရဲသားမ်ား၊ ေအာက္ေျခစစ္သားမ်ားႏွင့္အရာရွိမ်ားကိုသာ စစ္ေျမျပင္သို႔ ပို႔ျခင္းခံရမယ္။
· ျပည္တြင္းစစ္တြင္ က်ရႈံးသူမ်ားဟာ ကေလးစစ္သားမ်ားျဖစ္ၿပီး၊ ေခ်ာင္ထိုးခံရေသာ ေအာက္ေျခစစ္သားမ်ားႏွင့္ အရာရွိမ်ားသာျဖစ္တယ္။
· ျပည္တြင္းစစ္တြင္ လံုၿခံဳေသာေနရာ၊ ဗဟိုဌာနခ်ဳပ္တြင္ အဆင့္ျမင့္အထက္လူႀကီးမ်ားႏွင့္ သားသမီးေဆြမ်ဳိး အသိုင္းအ၀ိုင္းမ်ားသာ အၿမဲေနရာယူလွ်က္ ရွိေနတယ္။
· ျပည္တြင္းစစ္တြင္ အက်ဥ္းသားလြတ္ေျမာက္သူမ်ားကို စစ္ေျမျပင္သို႔ အတင္းအဓၶမေပၚတာထမ္းခိုင္းလွ်က္ ရွိတယ္။
· ျပည္တြင္းစစ္တြင္ အျပစ္မဲ့ျပည္သူမ်ားကို မတရားဖမ္းဆီးႏွိပ္စက္ျခင္း၊ ပစ္သတ္ျခင္း၊ အတင္းအဓၶမ အလုပ္ေစခိုင္းျခင္း၊ ေပၚတာဆဲြျခင္းခံေနရတယ္။
· ျပည္တြင္းစစ္တြင္ ေသနတ္က်ည္ဆံႏွင့္ဗံုးေတြဟာ လူမ်ဳိး၊ ဘာသာမေရြးတတ္ပါ၊ မင္းေသရင္ငါေသတယ္၊ မင္းရွင္ရင္ငါရွင္တယ္။
· ျပည္တြင္းစစ္တြင္္ ႏိုင္ငံေတာ္ဘ႑ာေငြမ်ားကို ႏိုင္ငံသားအခ်င္းခ်င္းပစ္သတ္ၾကဖို႔ရန္ စစ္ေျမျပင္သို႔ အလြန္အကၽြံ သံုးစဲြလွ်က္ရွိတယ္။
· ျပည္တြင္းစစ္တြင္ လူမ်ဳိးေရး၊ ဘာသာေရး၊ လူမႈေရး၊ အမ်ဳိးသမီးအဓၶမျပဳက်င့္ျခင္း စသည့္လူ႔အခြင့္အေရး ခ်ဳိးေဖာက္ျခင္းကို ျပည္သူမ်ားခံေနရတယ္။
· ျပည္တြင္းစစ္ေၾကာင့္ ႏိုင္ငံသားအခ်င္းခ်င္းယံုၾကည္မႈတည္ေဆာက္ရန္ ပိုမိုအလွန္းေ၀းသြားႏိုင္တယ္။
· ျပည္တြင္းစစ္ျဖစ္ေနေသာ္လည္း တီဗီဖန္သားေပၚမွာ ျပသတာက ျပည္ေထာင္စုမၿပိဳကဲြေရး ဒို႔အေရး၊ လက္ေတြ႔ စစ္ေျမျပင္တြင္ စစ္သားမ်ားက လူ႔အခြင့္အေရးခ်ဳိးေဖာက္ေရး ဒို႔အေရး။
· ျပည္တြင္းစစ္ေၾကာင့္ ျမန္မာႏိုင္ငံႏွင့္အစိုးရ၏ ဂုဏ္သိကၡာ ညိဳးႏြမ္းသြားမယ္။ ႏိုင္ငံတကာေရွ႕မွာ မ်က္ႏွာမရပဲ အရွက္ႏွဲ႔သာရင္ဆိုင္ရမယ္။
· ျပည္တြင္းစစ္မွာ ငါနဲ႔မတူငါ႔ရန္သူ၊ မတူညီတာကို ဖယ္ရွားပစ္မယ္၊ ငါခိုင္းတာကိုလုပ္ရမယ္၊ ၿခိမ္းေခ်ာက္ျခင္းျဖင့္ ႏိုင္ငံေတာ္ကို တည္ေဆာက္ေနတယ္၊ အဲဒါက လက္ရွိအစိုရ၏ စည္းကမ္းရွိေသာ ဒီမိုကေရစီႏိုင္ငံေတာ္သစ္။
Ø ဒီမိုကေရစီ၏ သေဘာတရားမွာ အထက္ပါအခ်က္မ်ားႏွင့္ တစ္ခုမွ ကိုက္ညီမႈမရွိပါ။ ႏိုင္ငံႏွင့္ျပည္သူမ်ားအတြက္ တကယ္အက်ဳိးမရွိပါ။ မတူညီတာကို စုေပါင္းညွိႏိႈင္းအေျဖရွာၿပီး စြမ္းအင္တစ္ခုအျဖစ္ မွတ္ယူျခင္းသာလွ်င္ ဒီမိုကေရစီ၏ အႏွစ္သာရျဖစ္၍ ဖက္ဒရယ္ျပည္ေထာင္စု တိုးတက္ေခတ္မွီေသာ ဒီမိုကေရစီႏိုင္ငံေတာ္ႀကီးကို တည္ေဆာက္ႏိုင္မယ္၊ ဟု ယံုၾကည္လွ်က္-----
ၿငိမ္းခ်မ္းေရးအလိုရွိသူ--ရွိန္ကရီ
Matsing: Ndai laika ngau hpe myen media de lawlaw shabra ga,
Annau ni hpe grau nna gasat ai gaw hpa majaw ta?ntsa tsang hpyen du kaba ni lawhpa myit kan wang myit,Miwa hpe nlai lu ai majaw,arawng magra jum tek ai myit nmai mat ai lachyawk sha re,ntsa tsang myen du kaba ni a jaw hpyen ma hpyen du kaji ni gaw gasat mayu ai nre,ntsa de na aming nlai lu ai,shat di ga mat na hkrit ai jaw gasat ai sha re.
Bai anhte hpe wa gasat ai law malawng gaw lam ntsa na hta la ai kanu kawa nmu ai ma ni re.
asuya bau maka tawn ai,asuya hpe sha kanu kawa shatai ai ni gaw dusat hte bung ai, gwi wa myit jasat sha rawng ai jaw htauli htaula n'nga ai,shinggyin nauna myit nrawng ai. Dai re ai majaw anhte hpe sat na matu lung wa ai,sinat arung arai htaw lung mai ai lam yawng hpe dan di kau ra ai.
Maga mi de gasat nga ai zawn,UN Rapdaw,UK,EU Rapdaw,ASEAN Rapdaw,Amerika GumSan MaGam Hte Amerika Rapdaw,Miwa Rapdaw,KaLa Rapdaw de matut manoi laika bang ra ai.Miwa mung Kala mung nga ai Kahpu kanau ni hpe mung tinang mungdan de laika bang na hku shadut ra sai.Chyurum ai annau ni,MaKru masum jung,mayu-dama-kahpu kanau nga nau pa rau
chyawm pa ai amyu,myit hkrum n'gun shabawn saga law.annau ni a shangai shaprat tawn ai saitum saipa kashu kasha ni a myi man hpe ja ja azi yu nna maroi nni masin nsi ai myit hte gasat ga.
Baren Numraw
Nmawk ginwang, Hkaqwan-bang(Chyauk tsahkan) mare makau kaw 17 October 2011 ya jahpawt kaw nna Myen asuya hpyenhpung ni hte KIA, masat (3) dapba npu na hpyenhpung ni laja lana gasat hkat ai lam nga ai re. Daihta, 18 October (Chyanun) ya shana maga 5:30pm grup-yin kaw nna Myen asuya hpyenhpung ni hkrat-sum ai lam grai law wa nna, nhtang hting-nut mat wa sai lam chye lu ai.Ndai majan hta, Myen asuya hpyenla ni marai 40 hte 50 lapran hkala nba hte si hkrum ai lam buga masha ni kawn chye lu ga ai.
Karai Kasang (KK) gaw ginding aga hpe hpan shalat dat ai shani kaw nna satan hpe mung hpan da sai lam ja chyum laika kaw mu lu nga ai. Satan gaw shinggyim masha hta alak mi grau zen ai rai nna, Adam yan Ewa hpe mung gunglau wa lu sai.
Sung sung dinglik yu ga nga yang, KK gaw satan hpe machye machyang jaw da ai zawn, Adam yan Ewa hpe mung jaw da sai. Raitimung, shan gaw KK jaw da ya ai machye machyang hpe lang nna dinglik maram yu ai lam n-galaw ma ai rai nna satan a man kaw aloi sha kataw ya manu ai. Shing rai satan wa kade gunglau chye ai lam shinggyim masha ni mu chye la lu na matu Madu Yesu a hpang kaw 40 ya tup hkan nang shangun nna gunglau wa ai raitimung, Madu Yesu gaw KK jaw da ya ai machye machyang hpe lang ai majaw satan wa mahtang Madu Yesu hpe asum jaw wa sai lam kasi hku nna madun da ya nga ai.
Shing re ai mabyin masa a ntsa e dinglik yu ai shaloi, KK gaw satan wa hpe grin nga shangun ai hte seng nna dinglik yu yang shinggyim masha ni gaw KK jaw da ya ai machye machyang hpe asung jashawn chye nna zen wa na matu rai na re ngu nna myit la mai nga ai. Maga hku nna dinglik yu ai shaloi, tinang hpe jahten sharun ai wa kadai raitimung, tinang a hpyen, shing nrai satan wa rai nga ai. Tinang hpe jahten sharun ai ni kaw na tinang hte ni dik htum ai wa gaw kadai rai ta? Atsawm myit yu ai shaloi tinang a prat hpe lam dingtawk hku jahten sharun kau ai gaw tianag nan tsa lu ai majaw, kani lu ai majaw, hpai da da ai majaw she rai nga a hka! Dai majaw ni dik htum ai hpyen gaw tinang nan rai nga ai hpe mu wa sai.
Dai hta n-ga, tinang lu sha shajan sha ai majaw dinghku masha ni hte ga li ga law byin wa sai. Shing rai tinang a dinghku masha ni gaw tinang a hpyen nambat 2 rai wa sai. Aga! Kaning wa di sana kun? Grup yin kaw hpyen hkrai hkrai she rai mat sai. Tinang hte ni kahtep nga ai hpyen nambat langai hte lahkawng hpe lu gasat dang kau lu jang she gumhpawn ai dinghku masha a n-gun hte shinggan na hpyen wa hpe gasat dang kau mai na re, ngu ai hpe mu wa sai. Shinggan hpyen gaw kadai rai ta? Anhte Wunpawng Myusha ni hpe shamyit kau na matu dating nga ai satan wa rai nga ai.
Dai satan a maumwi mausa hpe “MYANMAR ATSA, DAGONG KA” nga nna shanhte nan ka tawn ai hpe dai ni gaw “MYANMAR ATSA, KABA U KA” nga nna manu shatsaw la masai. Anhte gaw shanhpyi laika hpe ju sha kau saga ai majaw tinang a labau hpe myen ni hte shan hpraw zawn re ai ni ka da ya ai hpe madang shatsaw nna gram ka la na malai, shada dang rang hkat ai aten naw rai nga ga ai. Ante yawng jawm na dep, mu dep ai satan wa a lam kade matse ai hpe dinglik yu ga.
Hpa mara n nga ai htingbu Assam hkaw hkam, Yahkaing hkaw hkam, Mon hkaw hkam, Thai hkaw hkam ni hpe hkan zing la nna mung masha ni hpe zing ri zing rat sat nat kau ai lam, Myen kaw sa up sha nga ai British ni hpe shachyut shapraw kau na matu Japan ni hpe sa pang la nna shachyut shapraw lu ai hte Japan ni hpe bai ninghkap sai. Satan ni ngu ai gaw chyeju n chye dum ai baw re hka!
Satan wa a asuya hten run mat na mahka e Miwa asuya kaw nna shang hkye la ai hte satan wa gaw nsa matut sa lu nu ai. Dai chyeju hpe shaprai na matu satan wa n ju dik ai Ma Kaw jan hpe shanyam la nna sinna masha ni hpe jahkau la n htawm shi a chyeju madu rai nga ai Miwa a ladi kaw htawng ya manu ai. Lang hte lang Myen mung hpe hkye wa ai Wunpawng Myusha ni hpe mung chyeju n dum ai hta n-ga, 1994 ning kaw gap hkat jahkring ai shaloi tawn da ai ga sadi ni yawng hpe langai a hpang jahten sharun wa sai. Ya gaw Wunpawng Myusha yawng hpe shamyit kau na matu masing jahkrat n htawm mare masha ni hpe hkan rim zing ri sat bang wa masai. Shanhte tsun ai hta, “Hka nnga ai kaw nga n mai nga ai zawn, mung masha n nga jang, KIO ni mung n nga na sai, nga ma ai.
Satan wa a masing gaw ladu lai sai. Masha amyu langai hpe shamyit kau na, ngu ai gaw Yehowa nan n hkraw sai. Wunpawng Myusha ni n yup n sha kyu hpyi ai hpe Yehowa matsan dum lama la sai. Majan gasat poi shagu kaw Yehowa lawm ya nga ai hpe asan sha jawm mu nga saga ai. Anhte gaw aten langai kaw malap mali rai, tinang a hkum hpe tinang a hpyen shatai wa saga ai majaw grit nem wa saga ai rai nna, dai ni gaw bai dum hprang wa ai lamik hpe mu wa saga ai.
KIO, KNO, KDA, NDAK, Du Kaba Lasang Awng hpung, Du Kaba Adang hpung ni in a lapran kaw satan wa kade sumprat bang timung, shada a ntsa e myusha lam yan hta hkan nna myit tau ya hkat ai lam nga wa magang sai. Ndai zawn rai mungdan kata kaw galai shai wa ai gaw, KK a myit shanu ya ai marang e, maigan de du nga ai myutsaw hpu nau ni a ngang kang ai kahkyin gumdin lam madun dan lu ai sakse rai nga ai. Ndai mabyin masa gaw daw dan nlu ai amyu a kahkyin gumdin lam lu wa ai lamik kumla rai nna satan wa gaw Wunpawng Myusha ni a kahkyin gumdin ai n-gun hpe asum jaw ra ai ten rai wa nga sai.
Maigan de du nga ai myutsaw hpu nau yawng hte chye nga sai hte maren, mungdan kata kaw nga nga ai hpu nau n kau gaw tai hpyen wa a lata kaw na hpawng yen n lawt, zing ri zing rat ai kaw asak hkrat sum ai ni mung hti n dang rai nga sai. Asak naw hkrung nga ai ni gaw hprawng yen hkawm ra nga ma ai majaw dum dum di di hkrum shaga na matu ahkaw ahkang nlu ma ai. Raitimung, maigan de du nga ai myutsaw hpu nau ni gaw nlaw nla re ai shabri shabrai kaw na buga de tsi mawan, malu masha, machyu pala a matu dang lu ai atsam hpe myit mang langai hte jawm garum nga ai hpe mu lu yang na chying myit n-gun lu ai law.
Mahtai gaw, maigan de du nga ai Wunpawng Myusha ni gaw myit mang langai sha rai nga sai hpe myit n-gun, masha n-gun, wenyi n-gun yawng kahkyin gumdin nga sai hpe sakse madun lu ai marang e, buga de nga nga ai hpu nau ni hta mung yen kau nlu, kahkyin gumdin wa magang sai. Matut nna, tinang myusha ni hta n-ga, kaga hpu nau myusha ni hte mung, magyep kap nga sai kaw n-gun grau kaba wa hkra shakut sa wa nga na masai ngu kam let ngang hta hpa ra jat hku n-gun jaw dat nngai law.Pyilan
MALAYSIA HTA N GUN MADUN NINGHKAP: October (11) bat Lahkawng
Jinghpaw Wunpawng myu sha tsinyam ni a matu hte myen atsuya hpyen dap hpe ninghkap n-gun madun ai lam ni hpe maigan mungdan hkan shanu nga ai Jinghpaw Wunpawng myusha ni matut manoi galaw nga ai lam hpe na chye lu ga ai.
Lai wa sai October 7, 2011 shani hta Amerika mungdan mare kaba ni rai nga ai Washington DC, Los Angeles, Houston kaw shanu nga ai Jinghpaw Wunpawng myu sha ni kaw nna n-gun madun ai lamang ni galaw lai wa sai.


text:
Myen asuya hpyen dap gaw Jinghpaw mungdaw sinpraw maga Wunpawng Mungdan Shanglawt Hpyendap KIA, Miwa ga jarit hpun lawk dabang dap lahkawng hpe lahkawng ya laman, matut gasat zing la sai re.
May praw 1, Laban Ya shani ‘Pa Daw’ makau ‘Chyawk Gyi’ hpun lawk dabang na KIA Dung 1 a dap de Myen Dingdung Daw Daju (M.P.Hk) npu Hk.L.Y (437) dap gaw dai ginra de htu shang wa ai hta KIA maga atsawm n ninghkap ai sha yen kau ya sai.
Dai hpang, dai yen ya ai hpun lawk dabang kaji post de bai Myen hpyen ni dai shana tup sinat kaba hte gap bun ai lam chye lu ai.
Shingrai, May praw 2 hpang shani jahpawt daw, matut manoi wuhpung lahkawng dap lapran laja lana gasat gala majan byin ai hta, KIA maga yawm htum marai 1 hkrat sum ai hte dai post kaji hpe mung bai yen ya ai lam, KIA shawnglam shiga hku chye lu ai.
Dai KIA hpun lawk dabang post 2 gaw Miwa hkran Nongdao hpun lawk dabang kaba hte matut ai lam ntsa nga ai rai nna, ya ten dai post lahkawng e Myen hpyen ni dung nga sai lam chye lu ai.
Ndai mabyin hte seng nna Laiza ginjaw na lit nga KIA Du Kaba Nhpang Naw Bu hpe san yu ai shaloi, “ang gatut gap hkat ai she re. Langai mi gaw dai maga de Myen ni gaw hpa majaw lung shadut ai. Hpa majaw wam hkawm ai ngu chyawm gaw anhte naw sagawn nga ai” nga, Jinghpaw Shiga Dap KNG de tsun ai.
Gasat gala majan byin ai shara gaw Miwa ga jarit makau Manje (snr Mansi) mare sinpraw hte KIA Dung 1 daju Nbapa mare a sinna maga, Manmaw-Manje-Nam Hkam mawdaw lam makau kaw re.
April praw de Amyusha Democracy Ginjaw Pati, NLD asuya n’nan lung wa ai hte, Jinghpaw mungdaw hte lahta Sam mung hta asuya dap hte KIA dap lapran gasat gala majan bai byin hpang wa ai gaw ya ten majan ginra maden wa nga sai re.
KIO/KIA ginjaw Laiza makau KIA Dung 18 a shawnglam post kaji 4 hpe mung asuya dap kaw nna April shata laman gasat zing kau sai re.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- ‘Mung Shawa Asuya’ kaw nna Hpakan Lungseng Maw pat hkum (Shiga) 6 Jan 2016
- “Jinghpaw mungdaw gaw Myen hte Miwa a roi rip hkrum nga”: Benedict Rogers (San Htai) 2 Dec 2010
- “Jinghpaw ni mungdan shamat kau hkyen sai”: Amerikan sumla dep shi htawn Ryan Libre hte KNG san-htai (San Htai) 19 May 2010
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010


text:
Manang Ni
-
ကခ်င္လူငယ္ထု၏ေတာင္းဆုိထုတ္ျပန္ခ်က္3 weeks ago
-
CHRISTMAS MAHKAWN BUK 1006 months ago
-
Blog address galai sai lam.3 years ago
-
-
Myanmar Census 2014.3 years ago
-
-
-
-
-
-
-
-
-
-
31 Jan 2010
Mahkawng Da Ai Software N kau me
Sunday, January 31, 2010 | Laika Ka Ai Shanghtin
Matut n na mara ya mayu ai 2 gaw .... Audio hte seng ai re mahkawng ni hpe rim edit galaw mayu ai ni matu lang manu na shadu ai, Portable re, install n di ra ai kalang na mai lang ai baw le :)
Langai mi gaw Photo slideshow software re sumla ni hpe slide show galaw ai ni matu easy hte handle byin ai software re.. Software hpe lang ai baw ladat gaw sharin ya na ram n yak ai majaw n tsung sa na, Hpa n chye jang add photo, change transation, hte mai shagunt la ai :) gra loi ai ngu hpe tsung mayu ai..
>
Aw by the way hpawt ni gaw file sharing website n kau mi lam bai ka dan na myit da ai..:)
Madu computer kaw window 7 mara hkrup na n seng n wa mat ai myit su ni matu rai na re, Ngai katut sha yu na grai tam kau sai Sound Driver re, Computer n nang ni law malawng gaw window 7 hpe install galaw dat ai hte Driver hpe auto tam ya ai re she, manang langai na Dell Computer kaw window 7 mara ya yang wa n sen wa myee rai mats ai gaw tam yak sai e sha na tup..:)
Dai she n dai software hpe bai mu tam na jamjau ai manang ni nga jang na matu bai mara dat ya sai hku re, window 7 sha n re, Vista lang ai ni matu mung ahkyu rawng na re,
>
N dai bai rai jang gaw blog,domain,software, lang ai ni matu rai na re, Web Manu maker pro nga software re ngai chyawm n lang yu shi ai manang langai jaw na jawng kaw upload di da ai bai share dat ai gajam chyai mayu ai ni matu hte ja ji rai tam taw ai ni matu rai u ga :) Website hkang na Menu ni hpe shatsawm ai Creat shalat ai baw software re..
>
Langai mi gaw Photo slideshow software re sumla ni hpe slide show galaw ai ni matu easy hte handle byin ai software re.. Software hpe lang ai baw ladat gaw sharin ya na ram n yak ai majaw n tsung sa na, Hpa n chye jang add photo, change transation, hte mai shagunt la ai :) gra loi ai ngu hpe tsung mayu ai..
>
Aw by the way hpawt ni gaw file sharing website n kau mi lam bai ka dan na myit da ai..:)
Madu computer kaw window 7 mara hkrup na n seng n wa mat ai myit su ni matu rai na re, Ngai katut sha yu na grai tam kau sai Sound Driver re, Computer n nang ni law malawng gaw window 7 hpe install galaw dat ai hte Driver hpe auto tam ya ai re she, manang langai na Dell Computer kaw window 7 mara ya yang wa n sen wa myee rai mats ai gaw tam yak sai e sha na tup..:)
Dai she n dai software hpe bai mu tam na jamjau ai manang ni nga jang na matu bai mara dat ya sai hku re, window 7 sha n re, Vista lang ai ni matu mung ahkyu rawng na re,
>
N dai bai rai jang gaw blog,domain,software, lang ai ni matu rai na re, Web Manu maker pro nga software re ngai chyawm n lang yu shi ai manang langai jaw na jawng kaw upload di da ai bai share dat ai gajam chyai mayu ai ni matu hte ja ji rai tam taw ai ni matu rai u ga :) Website hkang na Menu ni hpe shatsawm ai Creat shalat ai baw software re..
>
Labels: Software Lam
Subscribe to: Post Comments (Atom)


text:
Danai Pat Maw hta laja lana gasat gala majan byin nga ai hta KIA Dapba 2 Sut Masa Rung masha 8 sat hkrum nna kaga 2 rim hkrum ai shiga pru wa ai re.
January 27, bat Kru Ya jahpawt KIA Dung 14 ginra Pauk Wa snr Chaung Wa ngu ai shara hta ndai mabyin pru wa ai re lam, Pat Maw shiga lawk tsun ai re.
Rim hkrum ai yan gaw mahkawn rai nna Myen asuya dap gaw shan hpe kam ai hku gyit dun woi hkawm nga ai lam Pat Maw na salang langai Jinghpaw Shiga Dap de shana ai re.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- ‘Mung Shawa Asuya’ kaw nna Hpakan Lungseng Maw pat hkum (Shiga) 6 Jan 2016
- “Jinghpaw mungdaw gaw Myen hte Miwa a roi rip hkrum nga”: Benedict Rogers (San Htai) 2 Dec 2010
- “Jinghpaw ni mungdan shamat kau hkyen sai”: Amerikan sumla dep shi htawn Ryan Libre hte KNG san-htai (San Htai) 19 May 2010
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010


text:
KCCM
KCCM HPUNG MASHA NI HPANG DE
KCCM Hpung masha ni yawng hpang de shana dat ai. KCCM hpe hpaw ninghtan let hpung masha ni a matu Makam masham lam, hte lam shagu hta woi awn sa wa ai gaw (2) ning a ten ladaw de du wa sai. KCCM a woi awn ai hta Hpung masha ni yawng myit hkrum myit ra ai hte jawm shang lawm, shamu shamawt ai majaw awng dang ai lam ni law law mung lu la lai wa saga ai. Ya kalang bai magam gun nnan ni hpe lata shatsam na a ten bai du wa sai. 2012 ning a matu KCCM magam gun nnan ni hpe ya kawn jawm myit jawm mang let lata sa wa ga. KCCM hpung masha ni a matu kaja wa ap nawng lu ai, KCCM hpung masha ni a matu sak jaw lu nna, KCCM a rawt jat galu kaba lam hpe ra sharawng ai, myit su myit gawp ai, atsam marai rawng ai Ningbaw kaja lu na matu nang ngai yawng jawm shakut sa wa ga ngu saw lajin dat n ngai.
KCCM
KCCM
No comments:
Subscribe to: Post Comments (Atom)


text:
January, 17 ya jahpawt hkying 9:00am aten KIA Dap Ba (2) npu Dap Dung (6) ginra Tang Gau Bum kaw du nga ai myen asuya hpyen dap Hk.L.Y (1), Hk.M.Y (5, 10, 11, 35) pawng hpawm hpung ni hte KIA pawng hpawm hpung ni gasat gala majan byin ai hta KIA pawng hpawm hpung ni padang dip la lu ai lam chye lu ai.
Shana hkying 7:00pm kawn 8:30pm ten laman Tang Gau Bum hpe myen asuya hpyen ni Gung n-sa lawm ai laknak kaba pala ni hte bai sa gap sharu bun ai majaw KIA hpyen hpung ni n sa sa chyat, baw sin ai hte madawn ai lam ni byin mat wa ai majaw Tang Gau Bum hpe yen kau ra ai lam chye lu ai.
2015 January, 15 kawn 17, ya laman (3 ya) na gasat gala majan hta myen asuya hpyen maga na si hkala yawng marai (50) daram nga ai lam KIA Dap Dung (6) na hpyen la ni kawn chye lu ai.


text:
Myen hpyen dap ni gap dat ai myawk kaba pala ni gaw jawng yu ten kaw ang nna jawng ma marai (7) hpe mung hkra mat ai lam na chye lu ai. N dai zawn hkala hkrum ai ni gaw Myitung Pan hpe lagaw kaw hkra ai lam, Galau Yaku (Mare masha) ngu ai hpe gaw kan kaw hkra nna, ya yang hkala hkrum ai jawng ma masun hpe gaw mung shawa tsirung de du taw sai lam, jawng kaji lung nga ai la kasha langai mi gaw si hkrum lai wa sai lam shiga na chye lu ai. N dai Mawk kawng kaw dung nga ai myen asuya hpyen hpung ni hta Maru ga, Rawang ga shaga ai hpyen la ni grai lawm ai lam hpe mung bunga masha ni kawn na chye lu ai.
MAW WAN MAW MAKAU KAW GASAT
Myen hpyen dap ni gap dat ai myawk kaba pala ni gaw jawng yu ten kaw ang nna jawng ma marai (7) hpe mung hkra mat ai lam na chye lu ai. N dai zawn hkala hkrum ai ni gaw Myitung Pan hpe lagaw kaw hkra ai lam, Galau Yaku (Mare masha) ngu ai hpe gaw kan kaw hkra nna, ya yang hkala hkrum ai jawng ma masun hpe gaw mung shawa tsirung de du taw sai lam, jawng kaji lung nga ai la kasha langai mi gaw si hkrum lai wa sai lam shiga na chye lu ai. N dai Mawk kawng kaw dung nga ai myen asuya hpyen hpung ni hta Maru ga, Rawang ga shaga ai hpyen la ni grai lawm ai lam hpe mung bunga masha ni kawn na chye lu ai.
Labels: Jinghpaw Mung Shiga
12 comments:
- Myujet said...
-
Marai10 si galau taw mat ai nga ga si hpe grai sha ra mat sai,mani hkala nba hkrum ai gaw myit npyaw ai,majan byin sai hte gaw mung shawa daq tsa kaw hlra machyi na gaw shi.g tawt nlu ai masa rai sai hku re,yawng a ntsa K.K sha man ya u ga
- September 13, 2012 at 7:43 PM
- Anonymous said...
-
wunpawng ga sha ga n na wunpawng sai nrawng ai ni hpe shawng shingte kau ra ai.ga ra hku sha dum tim nmai sai ni re wunpawng myingg mying n na wunpawng sai n rawng ai ni re myen num a labu n purawng na ni.kashu kasha ni a yubak tam da ya n law dum ai re...
- September 13, 2012 at 7:53 PM
- Anonymous said...
-
Tinang amyu hpe pyi bai gawa ai gaw, wunpawng ajet gaw rai nga ai kun? Dai myit su wunpawng jahten ni hpe lawan sharin shaga kau ra sai. Nrai yang yawng yet mat na. Myen a nchyang galaw nna ma ni hpe zing ri ai gaw ganang na paw pru ai amyu kun? Wunpawng amyu hta ndai zawn maka nkap ai bungli galaw ai nnga ai. Myu tsaw share shagan ni e dai ni hpe jahkrung rim la nna atsawm sha sharin shaga ra sai. Nrai yang wunpawng sari hkrat mat na hkyen nga ai. KIO ningbaw ni e asak sum mat ai jawng kaji ma a kanu kawa ni hpe atsawm sha lakawn n gun jaw la ga, bai nna hkala hkrum ai ma ni hpe mung atsawm sha tsi lajang ya ga. wunpawng amyu ni e hpyen yen nna sha gaw nmai sai, lu ai lak nak lang nna nga ai shara kaw nna Shawng lam na myutsaw share shagan ni hpe garum ra sai. Dai rai yang she awngdawm lu lawan na re. Hpang kaw sha nga nna garu gachyi nga nna myu tsaw share ni hpe myit Pu ba shangun nna sha gaw nmai sai. Yawng a ntsa kk bau sin nga u ga
- September 13, 2012 at 8:06 PM
- Jatawng Naw said...
-
A ka law! Anhte a kashu kasha, ma kaji ni hpe dikhkra makawp maga ga! Myen 10 hpe lu kapaw kau ai hta Pawngyawng jinghpaw ma kaji ni 7 ting hpe bai hkala hkrum ai gaw grau sawng machyi ai. Jawngma ni jawng yu ngut nna dum nta de zupzi wa ai hpang sa htimgap kasat shamyit yang grau kaja na sai.
Hpakant mare hte maw ginra ni gaw grai ni htep ai re majaw jawng ni hpe mung pat jahkring da yang kaja dik sai. Myen hpyen sawa ni gaw "kadai si tim si, ngai nsi yang ram sai" nga myit jasat rawng ai hkrai re. Hpakang ginra hta majan kasat ai gaw, grai zai ladat kaja shaw let htim kasat, hkap kasat ra na re ngu, hpunau ni hpe shadum dat ai law.
Karai Kasang Wa e, anhte Shapawng yawng(Kachin) myu sha kaji kaba yawng hpe tut nawng bau sin garum la rit law.
- September 13, 2012 at 9:11 PM
- Muq ningwa said...
-
Dai sawa Myen ni hpe Nahtam(NAI) ni law law Hkai da ya, Shauk pan(RIHKAW) si ni law law noi da ya rai hkap tau la ai Masat (6) Dung daju ni hpe grai chyeju dum ga ai law...Mung shawa hkra machyi wa na zawn re aini ladat hpe sha loi sadi ya mi law.....Mungkan jut shara shagu kaw nga ai Wunpawng Myu sha ni mung dang ai kan dang hpe hpai nga ga ai ngu n gun jaw dat ga ai law.....
- September 13, 2012 at 9:46 PM
- Anonymous said...
-
Lahta kaw tsun lai wa sai ti-nang hkum hpe ti-nang bai kawa ai ni hpe gaw lau lau sat kau ra ai,Kadai hpe myi rai rai kaja wa teng jang gaw sat kau ai gaw kaja dik re,Hpung sara/Hpung up myi rai rai myen wa maga de kaja nan tsap nhtawm ti-nang shan hpe bai kawa ai hpe gaw sat kau ra ai,Ya yang ndai zawn re ni gaw hpang de K.I.O/K.I.A ni ahkaw ahkang kaba bai lu jang bai maidang hkan mata na ni re ma ai.sadi maja ga.Pang wa na Lachid ni mung ka-ni sun nlu kalaw mat na tsang,nlu dut sha mat na tsang di sha K.I.A hte K.B.C grai nkaja ai nga jahpoi taw nga ma ai.Mung shawa yawng K.I.O/K.I.A woi awn ai kaw hkan sa madat mara nga ga.K.I.O/K.I.A hpe ning hkap ai lam tsep kawp nkalaw ga,K.I.O/K.I.A a ladat nkau myi njaw nhtawm dinglun ai lam hta lai na ninghkap ai tsep kawp nkalaw ga,sadi maja nga ga lu oi
- September 13, 2012 at 9:54 PM
- Anonymous said...
-
K.I.A/K.I.O hpe aja awa madi shadaw sa wa ga.Lam shagu hta hkum tsup na gaw yak gara mung dan kaw mung ningra ai lam loi li gaw nga chyalu re.Madung gaw myen gaw anhte a hpyen madung re ngu hpe dum jang kadai hpe madi shadaw ra na gaw chye na shadu ai.
- September 13, 2012 at 9:56 PM
- sammung ramma said...
-
maru ga ra wang ga ga ai ni ya ten du hkra hpa na myen hkri kan sha ma ai kun.nkam tsun ai tsun jang mung la nmai na ra ai grai ngawk ma ai.madu ai myu sha dap gara kaw nga ai nchye ai masha ni.dai ni shangai da shi chyi dwi ni hpyi lupwa kawng kaw na myit malai she nlu nga ma dawng aga.........ah...
- September 13, 2012 at 10:01 PM
- pilan said...
-
Mungkan gara jut kaw nga nga ai Maru la hte Rawang la ni e nan hte a sai kaji ai amyu sha midi angawk dik ai ni hpe lau shadum mu law shing nrai yang sat katut na yaw ,an hte sat ai sha nga hkrit hpa NGARAI mung de yaw.
- September 13, 2012 at 10:23 PM
- Anonymous said...
-
Nang gaw jinghpaw jet jet re gaw re I Na Dwi Nang Na jinghku nI kaw maru rawang sai nlawn jang sat kawn Na nga ga tsun u yaw
- September 13, 2012 at 11:37 PM
- Anonymous said...
-
myit n,su ai gaw kara myu lakung hta mung nga ai.anhte shada ga sha law hkat na lam n,nga na re. dai myit n,su ai ni hpe myit malai lawan lu na matu chyawm gaw yawng kyu chyawm hpyi ya ga.anhte myu sha ni mungdan lawan lu hkra she chyawm shakut ga.WP mungdan lu na matu lam magup hta woi ningbaw nga ai ningbaw ningla ni hte myu sha yawng a kam hpa tsaw ra ai KIO/KIA DU kaji, DU kaba, share shagan hpyen la ni yawng hpe KK tut e bausin ya nga u ga. awng san kaw hpa re n,lu ka law yang anhte ni shawng gap dit la kau ga. shing n,rai yang.........myit yu myit yu ga.
- September 14, 2012 at 2:44 AM
- Anonymous said...
-
dai maru ga ga ai, rawang ga ga ai hpyenla ni gaw Zahkung Ting Ying, Mawsi dung dingla wa a hpyen ma ni rai nga ai, grai myit npyaw sai anhte wunpawng jawng ma ni si hkala ma ai majaw. Goi e, galoi wa she majan zim na kun,Myen si baw ja ni Jinghpaw mung de hkum lung wa manu. Gumsan magam Htanshawt Thein Sein wa e, lawan dawm kau sanu ngu kyu hpyi nga let.
- September 14, 2012 at 5:20 AM


text:
UMHTA BRANG JAPAN DU SAI
I. Lai wa sai 2005-2007 ning laman, Umhta Brang gaw Malaysia, Singapore, Bangkok, Chiang Mai kaw na wuhpung wuhpawng ginra ni de du hkawm let tsaban 21 mungkan ntsa e asak hkrung hkawm sa na rai nga ai Jinghpaw Wunpawng shayi shadang ni hte hkrum zup ai lam, amyu sha hkrun lam hte seng nna numhtet numra gamung jahta ai lam galaw lu sai rai.
II. Japan mungdan de du nga ai anhte a Buga na amyu shayi shadang sha ni hpang de October 15 ya shani kalang mi bai du lu sai; laiwa sai shaning 1986 e du yu ai hte grai shai mat sai: shaloi Umhta Brang a hkam la ai ningmu mung shai mat na zawn byin ai majaw, lawu na hte maren loi mi sharai nna tang madun dat n.ngai rai.
Anhte Jinghpaw Wunpawng prat ram shayi shadang sha ni, Japan mungdan e, nde wa law htam nna kun dinghku hte nawng, kashu kasha hte mawng shanu nga sai gaw anhte a Buga, karing karang mungdan de bai nhtang wa na re gaw, mai byin sana kun? Anhte a daidaw buga hpe nja nhpra let shakram kau da masai kun?
Jinghpaw Wunpawng amyu sha tai shakut na malai, English ga, Japan ga, Miwa ga, Korea ga ni tsun jahta ai wuhpung wuhpawng de pyaw hkawm ai mungkan amyu masha mahtang tai ai gaw kaja sai, ngu na kun?
Lahta e tang madun ai ga san ni hpe nlu htai ai-October shata 26, ya Laban a matu mungga lajang ai shaloi, shawoi na Chyum mungga hpe sha tsun jahta na kun?,shing nrai amyu sha asak hkrung lam hpe madung hku nna tsun dan na kun?, Umhta Brang a Theology jam jau hkrum sai.
" Tsaban 21 prat na globalization a mabyin a majaw rai nga sai" ngu mara shagun ai hpe myit hkrum lawm na ga ai. Prat ram shayi shadang sha ni a myit mada shara hkraw hkun ai anhte a Jinghpaw Buga kaw hkring sa shara htum mat sai zawn hkam sha ai majaw, prat dep hpaji tam bram na matu, ja gumhpraw tam shakut ra ai majaw, galai shai ai mungkan a hka leng ntsa e shang manau lawm ra sai majaw, tinang shanu nga ai wuhpung wuhpawng kaw nna dam lada ai wuhpung wuhpawng de du hkawm nga ai kanau kasha ni hpang de Umhta Brang hku nna, marai hkum shagu nshut nshai, nhprai ai sha hkam la ra ai Ting gyeng ga sadi amyu (3) hpe shadup shatik lu myit ga, htet shana dat n.ngai rai.
Ga Sadi (3)
1). Ngai Jinghpaw Wunpawng amyu shayi/shadang gaw, Karai Kasang hpe kam sham ai asak hkrung lam kaw nna galoi mung nhprai ai sha, ngai hpe hkye hkrang la ai Madu Yesu a chyeju hpe myit dum let, Sasana hkrun lam hta mung, man ang ai made ap nawng gun hpai shakut shaja nga na n.ngai.( Rai sa, shing nga saga ai.)
2). Ngai Jinghpaw Wunpawng amyu shayi/shadang gaw tinang a chying hkai kanu kawa, mayu dama, kahpu kanau, amyu ru sai baw pa hpe tsawra nja nhpra myit hte matut mahkai nga let, hku hkau ai lam hta mala hka ai hku nbyin hkra shakut na n.ngai: tinang gaw Jinghpaw Wunpawng amyu hta kadai rai nga ai ngu ai shingteng masat "Identity" n shamat ai sha asak hkrung na n.ngai.( Rai sa, shing nga saga ai.)
3). Ngai Jinghpaw Wunpawng amyu shayi/shadang gaw, tinang a amyu htung hking hpe myit masa hku nna mung, arawn alai hte mung, tsun shaga ai hku nna mung, ta tut maka shapraw ai hku nna mung hkungga la ra let makawp maga nga na n.ngai; amyu sha ni a rawt jat galu kaba lam hpe mung, kabu gara let madi shadaw, n.gun jaw lawm na n.ngai. Tinang amyu hpe myit yu kaji ai lam n.galaw na,tinang amyu hkrat sum wa shangun ai bungli hta galoi n.shang lawm ai sha, Karai Kasang kaw akyu hpyi ya ai hku nna mung shang lawm na n.ngai.( Rai sa, shing nga saga ai.)
Lahta e ka madun da ai ga sadi (3) hta naw ka jat bang mayu ai rai yang, laika hti ai ni yawng a ra sharawng ai hku rai u ga.
III. Tsaban 21 mungkan de lahkam htawt nshut u ga………….
Umhta Brang gaw Bangkok ( Suwarnabhum ) nbungli dabang kaw nna Narita nbungli dabang de hkawm ai hkrun lam hta, Myen mung na mung chying sha shabrang (3) hte dung hkrup nu ai. Hkrun lam e gamung jahta ga ai; shaloi mung chying sha shabrang wa, Umhta Brang hpe tsun dan ai gaw, " Kachin" ni gaw anhte amyu hpe dep lu na matu shaning (20) ning shachyut ra na manit dai, ngu kamak jaw ai hkrum nu ai. ( Mungchying sha dai wa kadai amyu re ai hpe ndai kaw nka madun na re.)
Daini anhte Jinghpaw Wunpawng amyu sha ni, Karai Kasang hpe hkap la kam sham ai, Madu Yesu Hkristu hpe Hkye la Madu shatai let, asak hkrung ai hkrun lam gaw lagaw lahkam htawt nshut sai, ngu hkam la saga ai,; raitim, mung masa lam, sut masa lam, hpaji lam, Htung hking lam, nga sat nga sa, asak hkrung lam ni hta gaw lahkam htawt jaw sai zawn nawn ai she rai nga ai_ lahkam htawt shut ai kun; lahkam htawt njaw ai kun; lahkam htawt ai tang ndu ai kun? Lama ma hta dut dang nga sai.
Umhta Brang e masam maram yu ai made tsun ga nga yang, anhte Jinghpaw Wunpawng amyu sha ni gaw ya aten hta Madu Yesu a ga shadawn ( Mahte 7:27 ) kaw tsun ai the maren "………de a kadawng daw mat ai gaw nyawp rai nga ai…." ngu ai hpe bai dum ra na ga ai.
1). Ningbaw ningla bungli galaw ai shaloi makam masham kasi hpe hkridun n.shatai ai lagaw lahkam;
2). Tinang hku nna, Ningbaw Ningla byin tai wa ai shaloi, hpa lam hta mung, tinang hta grau ai n.nga ra sai, ngu sawn la shut ai lagaw lahkam;
3). Ningbaw Ningla ni chye mai ai hpaji hpe tinang nan, madu nan n.sharin la, nchye tawn ai she, maigan wa hpe chyu kam nna bungli shangut chye ai lagaw lahkam;
4). Amyu hpe tsawra ai ngu ai hta, rap ra ai tara hte teng man ai, tsawra matsan dum ai myit nlawm ai lagaw lahkam;
5). Yesu Hkristu hte kahkyin gumdin shakut na malai, htung hking hte ja gumhpraw hpe arang shatai let, amyu sha lam yan hpe gaw gap ai lagaw lahkam;
6). Amyu sha lam yan gaw gap shakut ai shaloi, tinang a tinggyeng rawt galu kaba lam hte kapyawn let woi awn ai lagaw lahkam ni hpe jahkring kau lu yang she anhte a wuhpung wuhpawng bai ngang kang wa na re.
Myit yu na matu hpaji jaw ga;
· Masing masa nlawm ai mung masa( Politics without Principle )
· Magam bungli n.galaw ai sha lu la ai sut gan ( Wealth without Work )
· Krawdung myit masin nlawm ai pyaw daw kadaw ai lam ( Pleasure without Conscience )
· Akyang lailen nlawm ai machye machyang ( Knowledge without Character )
· Arawn alai kata ai shakut shaja ai lam ( Industry without Morality )
· Shinggyin nau na myit nlawm ai hpung tang hpaji ( Science without Huminity )
· Apnawng hkungga nlawm ai Nawku daw jau lam ( Worship without Sacrifice )
George Edgar Shankel, " God and Man in History", ( Nasvillee, Southern Publishing HSSO: 1957-Page-85 )
Umhta Brang ( KTC )
Matsing :: Ndai laika ngau hpe, madu A ahkang nhpyi ai sha tang madun dat ai lam hpe mara dat ya na matu hpyi nyem dat n ngai .
Umhta Brang a Hkam sha lam ni
UMHTA BRANG JAPAN DU SAI


text:
时间:2018-01-17 16:13:21 来源:德宏团结报
Moi na htunghking kabang ri hpe ri sharin hkaja hkam sha nga ai Wunpong shayi. (Datbung dem ai: Maji Aja)
(Shata 1 pro 5 ya na do) Wa hkrung wundo mazing
Wa mai wa sa tan ta shading
Apot sot
Wa kang hkot rai sai
Mulun lang shalon dang rai ai
Wa dung manu wa li shagu
Gumgun wa jo mano ram ai
Ningdat zingraw wa ya jahpro htap ai
Apot ningnan dap
Wa kang ningnan hkap ai
Apot hkot Wa kang sot rai sai
Wa hkrung wundo tan ta mazing du
Wa mai wa sa shading su
Wa hkrung wundo wom mu
Wa mai wa sa tsom sai
Reng Wa hkrung wundo lau let
Wa mai wa sa ya kyet ya na
Ya let la na
Wa hkrung wundo garai hkum gare
Wa mai wa sa hkum gashe
Gumgun ahpun gap
Magam ajang gap ai ko na
Gumgun htot lu asin
Magam htot tsang dingkrin
Gumgun htot lu
Ali hpungnang dat sha-ing
Asan bungsang dat jahpring
Gumgun ahpun e lau sa
Reng Ali hpungnang wom
Asan bungsang yu wun tsom
Gumgun shangui asinsi
Hkringwa lang laman gungseng
Wuming htunglan
Hpoli ningdung gayop ai
Gumgun hkungga
Ali hpungnang dat sha-ing
Hkringwa lang
Dumsa hpyem laku rau akun de no
Lapan tso Jo angam
Hkringwa ningshe
Ndo dumsa hpyem
Hkringwa lang hkungga
Reng dai go
Gumgun hkungga ningru ngu wun wom mu
Wa hkrung wundo no shalat na ngu wun yon
Wa mai wa sa jo shapan na ngu wun krem
(Ya na lang bai matut hti ga)


text:
WA SARADAW RAYMOND A SHAGUN LAIKA
Manmaw Sasana Sagurem, Wa Saradaw Raymond Sumlut Gam kawn KCCM hpang de n gun jaw laika.
Hkristu hta tsawra let,
Naw Awng hte Malaysia du nga ai hpung masha kaji kaba yawng hpe shagun dat ai email hte shiga ni matu chyeju dum let shakram dat ai. Malaysia de du nga ai hpung masha ni ya na zawn jawm ginlung gahkyin let makam masham hte kaga ra ai lam ni hta jawm shakut nga ai lam na lu ai majaw kabu n ngai.Ya na zawn woi awn sa nga ai ni yawng hpe mung shagrau n gun jaw dat n ngai. KCCM website kaw mung mai byin ai daram shang lawm n gun jaw na re lam shana dat mayu n ngai.
Hkristu magam hta,
Saradaw Sumlut
Manmaw.
No comments:
Subscribe to: Post Comments (Atom)


text:
HKUM HKRITNGA MU
“Non Abbiate Paura”
Labau kadun Wasarabyin John Paul II gaw 18 May 1920 Wadowyce ngu ai myu, Poland mung dan hta shangai wa sai rai. 1 November 1945 hta jau aya hkam la nna 16 October 1978 hta John Paul II ngu ai mying hte 264 lang ngu na Catholic naw ku hpung a myi hte mu lu ai ningbaw, Sarabyin tai wa sai rai. Shi a mying majing gaw Karol Wogtyla ngu ai rai nga ai. 27 ning tup Sarabyin magam gun hpai nna mundan shara shagu de sadu gawan let hpung masha ni a makam masham hpe shangang ya lai wa sai rai.
Lak lai mu magam ni
Simsa lam hte rap ra lam, (peace and justice) hte seng nna mung shagrit shanem ai hte seng nna mung, Maria hpe hkungga la ra ai lam hta mung, makam masham(religions) hpung shada da matut mahkai lam hta mung, Chyoi Pra Hkum Hkungga la ra ai lam hta mung, a kyu hpyi ai lam hta mung laklai ai hku katsi kaja madun lai wa sai rai. Mother Teresa Culculta gaw shi a manang kaja re hpe mu lu ai. Shi hpe sat na gram ai Mumah Ali ngu ai wa hpe mung mara raw ya sai. Shi nan htawng de sa du ai rai. Shing rai nna anhte tsaw ra ai Wa Sarabyin John Paul II gaw, 2 April 2005 ya shani shi a lit magam kaw nna ban sa yup pyaw wa sai rai. Shi si mat ai hte kalang ta SANPRA ai masha tang na lam hpung masha shawa ni hpyi shawn wa sai rai.
Shi a n’gun jaw Manoi ga (motto )
Wa Sarabyin John Paul II a n’gup kaw na kapaw pru wa ai ga si ni rai nga ai; hkum hkrit tsang mu nga ai “non abbiate paura”. Hpa hpe n hkrit n tsang ra na rai ga ta.. Hkristu a chying hka ni hpe hpaw malang dat mu Hkristian ngu ai mying hpe hkam la na hpe n hkrit ra ai lam, Hkristu hpe hkap la na lam, Hkristu a hpang hkan na lam, Hkristu a kabu kara shiga gat hkai na lam ni hta gwi gwi hkawm sa wa ga ngu ai lam, teng man lam hta gwi gwi hkan sa na lam, Karai Kasang a mungdan gaw gap ai lam hte hkye hkrang la ai magam hta gwi gwi hkawm sa na lam, tsaw ra daw jau ai magamlam hta n hkrit ra ai ngu ai lam ni rai nga ai. Hkristu anhte a kraw kata de shang wa lu u ga chyinghka ni hpe hpaw malang dat mu. “Spalancate le porte a cristo”.
Shagrit shanem lam.
Servant of the servants of God ngu ai mying hpe hkam la ai wa rai nga ai. Hpa majaw ta, shi a ga hkaw ni hpe yu yu ga. Shi Sarabyin tai ai shani numbat 1 lang ngu na ga shaga hpang ai shaloi. “ngai italian ga nau n chye nngai shading sharai ya mi”. Kaja wa nga yang shi gaw Italian ga grai chye ai wa rai nga ai, rai tim shagrit shanem ai lam hpe madun ya nga ai.
Maria hte rosary.
Maria hpe hkung ga la ra kam hpa ai hte seng nna “totus tuus” mahkra na a (yawng hkra gaw na a matu) ngu ai ga si hte Maria hpe tsaw ra shing byi ai Wa Sarabyin rai nga ai. Rosary hti ai lam hta n’gun dat nna hpung masha ni hpe mung Rosary hti na lam a ja wa n’gun jaw lai wa sai rai.
A lu ai masha tang sai.
Shing rai Wa Sarabyin John Paul II hpe A lu ai masha, (blessed), (Beato) tang ai poi hpe 28 april 2011 kaw nna 2 may 2011 du hkra naw ku hpung a Ningpawt daju shara rai nga ai Vatican, San Petru a Nawku htingnu kaw galaw lai wa sai rai.
N dai poi hta mung kan shara shagu na nawku hpung masha ni, hpung masha nre kaga makam masham u hpung kaw na ningbaw ni hte shi hpe tsaw ra hkung ga ai shawa masha ni mau na ram ram law htam hkra sa du lawm ai hpe mu lu ai. Wan 2 hkawt (2 million ) re lam chye lu ai. Sarabyin a mung dan masha ni (poland) masha ni lak lai law du ai hpe mu lu ai. Roma myu ting gaw poi a shawng na bat 25 april shata kaw nna sumtsan manam ni hte hpring chyat mat taw nga sai. Lam shagu, jut shagu, hotel shagu, shara man ai pa layang shagu gaw masha hkrai hkrai rai nga taw sai.
Ngai mung sa kanawng nang
1 May 2011 shani hkying 10 kaw nna gaw Wa Sarabyin John Paul II hpe Alu ai masha tang ai Missa Hkungga hpawng hpe San Petru pa (square,or piazza) kaw galaw na rai yang dai jahpawt ngai mung, jahpawt 4 am hta yup rawt nna. Manang ni hte nta kaw na pru wa sai re. Ya anhte a kawlik gaw Vatican mung dan kata kaw rai nna. San Petru a nawku htingnu duna matu minute hkum 2 sha lagaw lam hkawm ra nga ai. Rai tim, dai jahpawt gaw masha nau law mat nna nta shawng kaw sha hkying hkum masum du hkra sa tsap yu tim, shawng de nsa hkaw mat nga ai. dai shara kaw sha nan nan rai nga ga ai. Shawng de sa wa mung nmai, hpang de gin htang wa mung nmai mat rai nga ai, tsam mari sha matep le wa nna nta de bai wa nna anhte a nta kawng kaw nna poi hpe yu ga ai rai.
Shing rai, Missa Hkungga hpe lahta e tsun ai hte maren 10 am hta hpang nna 1 pm hta ngut sai rai. Shi a sumla hpe mung Missa hpang ai hte Nawku Htingnu a man e sumpan grang hpaw dat ma ai. Missa ngut ai hte gaw shi a da-u hpe lup kaw nna shaw nhtawm Nawku Htingnu kata, San Petru a Nawku tawn shawng kaw e tawn da ma ai. Swiss hpyenla marai 4 mung ayan zawng nga ma ai. Shing rai sa dunna hkung ga jaw ai ni, karum kyu hpyi ai ni hti ndang hkra law htam ma ai rai.
Volonteer
Ngai hpa n chye n chyang ai, n gring ndan ai wa mung dai shangun ma wa a poi hta ap nawng daw jau ai magam hta shang lawm ni ai rai. Anhte myen mung ting na hpung masha ni yawng a malai hku nna ap nawng ni ai. Dai gaw lana mi hte lani mi rai nna n hkring hkra tsap nna bungli galaw ga ai. Hpa majaw nga yang masha grai nan law ai majaw rai nga ai.
Bai shi a da-u kaw mung nawku hpung a matu, kyu hpyi karum ra ai ni a matu, dum nta masha ni a matu, chyeju madu ni yawng a matu laklai kyuhpyi ni ai rai. Hpa majaw nga yang shi a karum shing tau ai lam hpe teng teng ngai kam sham ai rai.
Shing rai Wa Sarabyin John Paul II gaw Chyoi pra San Seng ai ni hte rau, Nu maria hte rau, anhte a kaji kawoi ni hte rau, Madu Karai Kasang hte rau htani htana ban sa ai hta e, Karai Kasang hpe shakawn kungdawn ai ni hte rau sum sing lamu hta ning ngai nga sai rai.
Hkawp hkungga gring ai ni e dai ni mung kan ga gaw galai shai wa ding yang rai nga ai, rai tim htani htana hte seng ai; ding yang ngang gring ai ni mung nga nga ai law. Kam sham lam, tsaw ra lam, myit mada lam ni gaw dai ni anhte Hkristian ngu ai kri dung rai nga mali ai law. Dai ni htani htana hte seng ai chyeju ni hpe anhte hkam la lu saga ai zawn anhte a htingbu wa hpe mung maji ai lam nnga ai sha garan jaw, sak se hkam nna dinghta lai sa manam hkrun lam hta arau sha sak hkrum hkawm sa wa ga ngu ga saw dat lu nngai law.
Seng Shatapru, Rome
No comments:
Subscribe to: Post Comments (Atom)


text:
Mali hte Nmai mazup madim hpe dawm kau sai, ngu ai gaw tsep kawp masu ai sha re. Grau grau she shagreng wa nga dingyang rai malu ai. Sakse sakgan pra pra mu mada lu nga ai. Ndai lam hte seng nna ja ja matut ninghkap shaja ra nga ga ai.
Shaning 60 jan grin nga sai Karing Naw Sa-ra hpe mung zing la kau manu ai. Kade n na yang, gawngngu mung shadun na rai malu ai. Jinghpaw ni galaw da ai hkang mahkra shaprai kau ai lam rai sai. Htawm hpang de gaw, Jinghpaw ni a buga re, ngu ai labau pyi tam shamat na rai saga ai.
Shawng de Nbawn Lup ngu ai shara hpe, Shwezet ngu shamying galai kau sai. Dai gaw, Manhkring hte Kawa Hka lapran e rai nga ai. Nbawn Jasen Labang Duwa hpe lup makoi ai shara re. Jinghpaw du ni a labau shaprai kau na masing rai malu ai.
Kade n na yang, “JINGHPAW MUNGDAW” ngu ai hpe mying galai kau na mayun hkyen lajang nga masai. Jiwa ni tam da ai Jinghpaw Mungdan gaw, Jinghpaw Mungdaw madang de yu hkrat wa nhtawm, ya gaw mungdaw pyi bai shaprai kau na madang rai wa sai hpe, n kam hkum rai; loihkring she na kajawng na ga ai. Jiwa ni a lata amu mahkra Myen dangchyang ni shaprai kau ya wa sai. “Gwi hkang wa shamat” ngu ai baw nan rai sai.
Anhte a buga kata, kahtawng mying, mare mying, mahkrai mying, lam mying, dan dawng ai masat masa ni mahkra hpe Myen mying, Myen labau, Myen gawngngu hkrai shatai kau ma wa masai. Ndai zawn re ai n shawp dik ai Myen ni hpe kawa di shadu nna maidang hkan mata nang nga ai Jinghpaw ni mung naw nga taw nga ai. Tinang amyu hpe dut sha ai, tinang buga hpe hpya sha ai, amyu mungdan a ntsa e sadi run ai ni rai nga ma ai.
Majan ngu ai gaw, madat yang she pyaw ai; ta tut hta loi ai n re. Majan hpe kadai mung n ra ai gaw teng ai. Kade n ra sharawng tim, koi yen n mai ai sat lawat pru wa jang, majan gasat ra ai gaw shingra tara rai nga ai. Daini Jinghpaw Wunpawng sha ni gasat nga ai majan gaw, tawt lai roi rip dip gamyet shang wa ai maigan hpyen hpe gasat ai majan, tara ai majan rai mali ai. Myen ngu ai hpe n-gup aga hte tsun nna n lu ai. Myitsu ai kyang lailen madun nna n lu ai. Chye na la ai baw n rai ma ai. Gasat nan gasat nna gawt kau ra ai ni she rai ma ai. Jinghpaw Wunpawng sha ni a rawt malan majan gaw, tara ai majan re. Tara ai bungli hta Karai Wa lawm nga ai. Anhte a Awng Padang Yehowa Karai Kasang nan rai nga ai.
Loimye Bum
22/3/2012


text: Jinghpaw Mungdaw Manmaw Ginwang, Manmaw mare na AD.2000 ning Masat Catholic Nawku Hpung Ginra na hpyen yen dabang hta International Peace Day (Mungkan Ngwi Pyaw Simsa Shani) lamang hpe September (21) ya jahpawt daw hta galaw lai wa sai lam shiga na chye lu ai. N dai lamang hta Jau, Mama ni, buga na myitsu Du Salang ni, saw shaga da ai myitsu kanu kawa ni hte, hpyen yen dabang na tsim yam masha ni sa du shang lawm lai wa sai lam shiga na chye lu ai. Lamang hta sa du shang lawm ai hpyen yen tsim yam ma kaji ni kawn simsa lam hpe ra sharawng awng taw nga sai lam, shanhte a hkam sha ai lam ni hpe tsun hpaw dan lai wa sai lam hpe mung na chye lu ai.


text:
Daini Myen asuya dap hte Wunpawng Mungdan Shanglawt Hpyendap KIA lapran, Jinghpaw Mungdaw hte Lahta Sam mung ginra lahkawng e gasat gala majan matut byin nga ai lam, KIA ni tsun shateng ai.Jinghpaw mungdaw dingda Manje (snr Mansi) myo-ne kata Myen hpyen hpung ni hte KIA Dung 27 lapran shara lahkawng e laja lana gasat poi byin nga ai re.
Myen dap Hk.L.Y 276 dap hten mat ai daram byin nga ai Ulang Pa de Hk.M.Y 601 hpyen garum bai du jat wa ai majaw KIA Dung 27 hte dai hpawt jau kaw nna sinat kaba galai gachyai gap hkat wa sai lam, KIA shiga lawk ni tsun ai.
Bai nna, dai hpawt jau kaw nna Mung Hkawng hte Kashawng lapran Jau Wawng Pa hta Myen hpyen Hk.M.Y 319 hte KIA Dung 27 ni gasat gala majan byin nga ai lam, KIA shiga lawk matut tsun ai.
Laban, May 15 kaw nna laja lana majan byin wa ai Manje gaiwang hta KIA dap ni hpe, Myen hpyendap maga jet nbungli lahkawng hte May 17 ya shani 2 lang sa htim gap nna, hpang shani bai helicopter 2 hte sa gap ai re.
Bai Lahta Sam mung, Tamungne hte Mungji lapran, Mungji hte grau ni ai Pin Lung maga de mung KIA Dapba (6) npu Dung 2 hte Myen hpyen hpung ni lapran laja lana gasat poi byin nga ai lam, KIA Dapba (6) salang langai Jinghpaw Shiga Dap KNG de tsun shateng ai.
Dai KIA Dung 2 ginra e amyusha rawt malan hpung maga, Arakan Army (AA), Balawng (TNLA) hte Sam hpyen (RCSS) ni mung nga ai re. Myen hpyendap maga gaw Dapnu 11, 55 hte 99 ni shamu shamawt nga ai rai nna, matut nna lahta daw Mungji, Mungbaw, Munggu masawn de bai gayin hkawm wa na masa pru ai lam, lahta na KIA Dapba 6 salang wa tsun ai.
Lahta Sam mung buga masha ni gaw Myen hpyen ni a yu n tsen jep san ai npu asak hkrung ra ai majaw hkawm sa hkawm wa mung yak hkak nga ai lam, ginra buga masha Jinghpaw Shiga Dap KNG de tsun shana wa ai re.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- ‘Mung Shawa Asuya’ kaw nna Hpakan Lungseng Maw pat hkum (Shiga) 6 Jan 2016
- “Jinghpaw mungdaw gaw Myen hte Miwa a roi rip hkrum nga”: Benedict Rogers (San Htai) 2 Dec 2010
- “Jinghpaw ni mungdan shamat kau hkyen sai”: Amerikan sumla dep shi htawn Ryan Libre hte KNG san-htai (San Htai) 19 May 2010
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010


text:
Myen mung asuya a 0pposition party ning baw Aung san Kaw a Thinsin hte rawt malan hpung ni de shagun da ai laika hpe hti maram yu ga , ndai bat laman myen asuya hte hkrum shaga ngut ai hpang ndai ndau laika pru wa ai lam re.
Aung San sukyi a laika
Myen mung asuya a 0pposition party ning baw Aung san Kaw a Thinsin hte rawt malan hpung ni de shagun da ai laika hpe hti maram yu ga , ndai bat laman myen asuya hte hkrum shaga ngut ai hpang ndai ndau laika pru wa ai lam re.
Demonstrators call for NZ Govt to help Burmese
Demonstrators have called on the New Zealand Government to take a stand against human rights abuses in Burma's Kachin province. click
NZ du J.W sha ni ngun madun ai lam galaw
NZ du J.W sha ni kawn Dai ni 27.7.2011 hta NZ asuya parliament rung shawng kaw ngun madun ai lam ga law lu sai. NZ ten 12:00 pm kaw na 1:00 pm du hkra galaw ai hta hpunau Hkang hte laga Myen mung masha ni, NZ Mung dan masha ni mung shang lawm ai hte masha yawng 100 ram sadu ai. Ndai ngun madun ai lam hta madung hku na dai ni na J.W sha ni hta byin nga ai mabyin ni hte hpyen yen tsin yam lam ni hpe NZ mungdan asuya kawn garum madi sha daw ya na matu madung hpyi shawn ai lam galaw ga ai. Seng ang ai asuya ni kawn mung parliament kata kaw ndai lam ni hpe issues langai hku na bawng ban mat wa na lam tsun sha na wa sai.
EMERGENCY RELIEF FOR INTERNALLY DISPLACED PERSONS (IDPS) FROM KACHIN STATE FUNDING PROPOSAL 2011
NZ J.W sha ni a shamu shamawt lam ni
New zealand du jing hpaw wunpawng sha ni kawn dai ni anhte a Mungdan hta byin nga ai majan nhtan hte tsin yam tisn dam a matu anhte dang di dep ai made shang lawm shakut nga ga ai.
Majan byin ai hte w.p mung dan hta byin nga ai masa hpe NZ nawku hpung sha gu de akyu hpyi garum la na matu saw lajin laika pa sha bra sai. NZ du j.w sha ni kawn tsin yam masha ni a matu NZ dollar 3635.00 tup hpe june sha ta 28 ya sha ni shalai jaw lu sai. NZ national redio nsen shapoi dap ni hte matut let anhte a mungdan mabyin ni hpe july 5 ya hta shapoi lu saga ai.
NZ kachin community kawn woi awn ai hte NZ du Myenmung bawsang ni hte jawm gum hpawn let satement langai hpe july 11 ya hta seng ang ai NZ asuya dap ni de shalai shabra lu sai. Matut nna july 15 ya hta Wellington kaw nga ai J.W nawku hpung ningbaw ni kawn mung NZ Mungdan a opposition party langai rai nga ai green party a maigan matut mahkai hkring mang wa hte sa hkrum sha ga lu sai hte J.W Mung dan a dai ni na mabyin ni hpe tsun dan lu sai.
Matut na Wellington kaw nga ai J.W hkristan nawku hpung ni hte partners relife development ni woi awn let J.W mung dan hta byin nga ai hpyen yen tsin yam masha ni a matu alu tam ai lamang hpe july 17 ya laban ya shani North Porirua baptist church hta ga law lu sai. Matut nna mung myu sha lamyan hta grau na tang du ai hte galaw sa wa na masing ni nga ai lam hpe chye lu ai.
w.p myu sh ni e
Partners relife a lam
Tsaw ra ai mai gan Mung dan ni hta du taw nga ai J.W sha ni hpe ga saw lajin mayu ai dai ni anhte a mungdan hta byin nga ai mjan a majaw buga masha ni ruyak tsim yam hkrum nga sai hpe yawng chye nga chyu lu rai sai, ndai majan mung koi yen nmai ai majan mung rai nga ai , ndai majan galoi she zim na mung gadai nchye lu nga ai .
Miwa mung hte hting bu ai majaw anhte a tsin yam hkrum masha ni hpe mungkan kaw na garum la na mung grai yak nga ai . Dai majaw nang ngai mai gan ga du nga sai ni madu hte ni htep ai nawku hpung ni ,manang ni, madu shang lawm ai wupung wupawng hkan e anhte a lam hpe chye tsun da ra ga ai ,anhte lam hpe anhte sha ntsun dan, nkajai dan yang kadai mung atsawm chye na nre.
Dai ni US,Canada,UK,Norway,NZ,Australia kaw nga ai J.w sha ni hpe lajin mayu ai ndai partners relife development ni hpe matut mahkai la ga ngu gasaw mayu ai ndai wuhpung gaw Myen Mung jarit na tsin yam ni hpe garum nga ai ni re, nkau chye ai ni mung nga na sai , anhte NZ na J.W sha ni gaw ya ten ndai wuhpung hte matut let tsim yam masha ni hpe grau na tang du ai ladat hte garum lu na matu hkyen la jang nga sai.
Ngai sawn yu ai lam
June 30 ya sha ni Myen asuya hte wunpawng mung dan shang lawt asu ya ni ntsa lam hkrum sha ga ai lam shi ga na lu ai majaw myit hta kabu ai zawn nga hkam sha ai rai tim myit tsang ai ma ga de she grau law n-ngai hpa ma jaw nga yang myen gaw tsun ai hte galaw ai gaw galoi mung wa shakap shai chyu galaw ai ni re.
Ya mung sim sa lam ga law ga she nga tim shan hte a arawn lai ni gaw sim sa lam maga de nrai nga ai.KIO/KIA hpe sha myit kau na lam hpe ladat jaw jaw hte lu galaw na matu majoi aten garawt nga ai ngu sha mu mada ai, maga mi de jahta ai zawn rai masu na maga myi de gaw hpyen n-gun jat bang nga ding yang rai nga ai,mung masha ni hpe zai hte zing ri ding yang rai nga ai.
Dai majaw anhte a ning baw ni sung sung myit yu ra na ga ai lang hte lang anhte hkrum sha yu sai mahkrum madup hpe myit dum ga ,myen ni shawng sim sa lam a matu hpyi shawn wa ai nga na myit nkaba mat na mung sadi ga kalang shut jang sharai la na yak la ai re dai hpe anhte dum nga ga.
Dai ni kraikasang gaw anhte myu wunpawng sha ni hpe shalawt dat mayu sai anhte ni ladat jaw na sha ra sai.Moi shang lawt nnan hpang wa ai sha loi na mung shawa masha ni a myit ja sat hte dai ni na W.P sha ni a myit ja sat grai shai mat sai hpe mu ma da ai dai majaw anhte tawn da ai pandung ndu ding sa nmai jahkring ai Awng padang lu hkra myit hkrum mang rum hte sha kut yang k.k gaw an hte hpe Awng padang hta nlaw sha ngun na re hpe kam hpa let jawm sha kut ga law.
Wunpawng Mung dan shanglawt lu u ga.


text:
MYEN HPYEN NI MAJAN SUM NNA MARE MASHA NI HPE GAP
Labels: Jinghpaw Mung Shiga
4 comments:
- Anonymous said...
-
Umm shyimlam n.nga ai aten re ai majaw yawng wa buga shyimlam kaw shanglawm ra ai aten re nga.
- September 24, 2012 at 8:44 PM
- Anonymous said...
-
Kadai hpe mung maran n'shagun...n'je yang ga....yawng ma yawng hpe je yang na gaw langai sha nga ai....HPa Wa Karai mu chye nga ai hte maren....shi lam shagu hpe shabyin na re..shi anhte a matu tai ya na re....shi hpe kam sha let...she hta manoi nga ga law ngu...tsawra nu wa hpu nau ni yawng hpe..lajin mayu n'ngai ai law..
- September 24, 2012 at 10:05 PM
- Anonymous said...
-
Myen hpyendap ngu ai gaw mungkan e matsat kau hkrum ai hpetsit japan ni shangai shalat kau da ai hpyendap re ai hpe nmai malap na ga ai.
- September 24, 2012 at 11:42 PM
- Anonymous said...
-
Myen hpyen ndai ni gwi mana hte she bung wa sai. Langai pa nngam hkra wan nat sat kau ra sai.
- September 25, 2012 at 2:22 AM


text:
Mung shawa asuya ningnan lung ai ten, Myen hpyendap gaw Wunpawng Mungdan Shanglawt Hpyendap KIA hpe n-gun hte htu gasat ai majaw dinghku majan byin wa mai ai nga, maigan daju Jinghpaw Wunpawng Amyusha Hpung KNO a April 24 ndau e sadi jaw dat sai.
KNO hte Wunpawng Mungdan Shanglawt Hpung KIO gaw Memorandum of Understanding (MoU) ngu ai J.W sha ni a mung masa lawt lam hta hpyen masa, mung masa arau jawm galaw sa wa na matu 2011 January 22 hta lata masat htu da ai re.
Myen hpyendap kaw nna Jinghpaw mungdaw de matut majan hpaw nga dingyang rai yang, KNO gaw Jinghpaw Wunpawng amyusha ni hte lata gindun nna Jinghpaw Wunpawng ginra ni hpe makawp maga na masing kaba hpe ninggun dat galaw sa mat na re lam sadi jaw da ai.
Jinghpaw ginra hta sha n ga, Myen mung ting na amyu bawsang laknang lang rawt malan hpung ni yawng a ginra shagu hta asuya ningnan lakhtak majan matut baw dingyang rai yang, Myen mung kata hta mungdan dinghku majan kaba byin wa chye ai lam, ndau hta tsun ai re.
Hka jaw poi n du shi ten hte ngut ai hpang asuya dap gaw KIA ginjaw Laiza makau shawnglam dap rai nga ai Dapdung 18 npu Sut Shang Post, Nbu Kawng Post, Pau Se post hte laga langai, yawng KIA shawnglam post 4 hpe gasat zing la kau sai re.
Bai nna lai wa sai bat laman sha ginjaw Laiza makau mayan hkan hte lahta Sam mung KIA dapba 6 ginra hkan asuya dap hte matut majan byin nga ai re.
Jinghpaw Wunpawng Amyusha Hpung KNO hpe maigan du Jinghpaw Wunpawng amyusha ni kaw nna 1999 January 9 hta hpaw ninghtan da sai re.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- ‘Mung Shawa Asuya’ kaw nna Hpakan Lungseng Maw pat hkum (Shiga) 6 Jan 2016
- “Jinghpaw mungdaw gaw Myen hte Miwa a roi rip hkrum nga”: Benedict Rogers (San Htai) 2 Dec 2010
- “Jinghpaw ni mungdan shamat kau hkyen sai”: Amerikan sumla dep shi htawn Ryan Libre hte KNG san-htai (San Htai) 19 May 2010
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010


text:
Chyum Mungga Daw (1) - (Tara Jahprang 8: 2-3, 14-16)
Ya hti na gaw, Tara Jahprang Laika Langai hta na rai nga ai.
Mawshe gaw Israela amyu masha ni yawng hte hpe tsun mu ai gaw; nanhte a Madu Karai Kasang nanhte hpe shagrit shanem nna, shi a hkang da ai ga hpe hkan mayu ai myit, rawng ai, n rawng ai chye lu hkra lai mat wa sai mali shi ning tup, nam mali hkan e nanhte hpe woi hkawm ai lam hpe dum nga mu. Shinggyim masha muk hte sha hkrung nga lu ai n rai, Karai Kasang a n-gup hta na pru mapru hte hkrung nga lu ai gaw, nanhte chye lu na matu, shi nanhte hpe shagrit shanem nna, kaw si jahkrum ai hpang, nanhte n mu yu ai, nji nwa ni mung n mu yu ai manna muk hte nanhte hpe bau ya manit dai.
Egutu mung e mayam tai ai nta kaw na nanhte hpe woi shaw ai Madu Karai Kasang hpe hkum malap kau myit. Shi gaw wan lapu hte n-gaw gawk sawng ai hte, lu na hka kata nna hpang gara hkrum ai, nam mali kaba a ka-ang hku, nanhte hpe woi wa nu ai. Dai Madu gaw grai ja la ai lunghkrung hta na, nanhte lu na hka shapraw jaw nna, nanhte hpe bau maka ai hpe myit dum nga mu.
Ya hti ai gaw, Karai Kasang a Mungga rai nga ai.
Chyum Mungga Daw (2) - (1Korinhtu 10: 16-17)
Ya hti na gaw, Korinhtu masha ni hpang de, Kasa Paulu shagun dat ai Laika Langai hta na rai nga ai.
Hpu nau ni e, anhte a chyeju dum ai gawm gaw, Hkristu a Sai hte jawm pawng ai lam rai nga ai, n rai ni? anhte ahkyep garan nga ai muk gaw, Hkristu a Hkum hkrang hte jawm pawng ai lam rai nga ai n rai ni? Kaning rai nme law, anhte gaw marai law law rai nga ti mung, dai muk tawng mahtang langai sha rai nga ai. Shing rai, anhte yawng muk tawng langai sha hpe jawm sha ai majaw, anhte gaw hkum hkrang langai sha rai nga ga ai.
Ya hti ai gaw, Karai Kasang a Mungga rai nga ai.
Kabu Gara Shiga - (Yawhan 6: 51-58)
Ya hti na gaw, Yawhan a Laika hta na Kabu Gara Shiga rai nga ai.
Yesu gaw Yuda masha ni hpe tsun mu ai gaw; Ngai gaw Sumsing lamu de na yu wa ai, hkrung ai muk rai nga nngai: muk ndai sha ai wa kadai mung, htani htana ahkrung nga na ra ai; mungkan ga asak hkrung nga na matu, ngai jaw ai muk chyawm gaw Nye a Shan rai nga li ai, ngu nna tsun jang, Yuda masha ni gaw, ndai wa gaw kaning di nna anhte hpe Shi a ashan jaw sha lu na a ta? nga nna shada da tsun hkat ma ai. Yesu gaw, Ngai nanhte hpe kaja wa teng teng tsun made ga, Masha Kasha a Shan nanhte n sha, Shi a Asai hpe mung n lu yang gaw, nanhte hta asak n rawng lu ai. Nye Ashan sha ai hte, Nye a Asai lu ai wa gaw, htani htana asak lu la nu ai; dai wa hpe mung hpang jahtum na nhtoi hta Ngai bai sharawt la na we ai. Kaning rai nme law, Nye a Ashan gaw sha hpa majing rai nga li ai. Nye a Ashan sha ai hte Nye a Asai lu ai wa gaw, Ngai hta rawng nga ai; dai wa hta mung Ngai rawng nga nngai.
Ahkrung nga ai Nye Wa gaw, Ngai hpe shangun dat ai rai nna, ngai gaw Wa a majaw hkrung nga nngai hte maren, Ngai hpe sha ai wa mung, Nye a majaw hkrung nga na ra ai. Ndai gaw sumsing lamu de nna yu wa ai muk rai nga ai; nji nwa ni sha ai muk zawn n rai: kaning rai nme law, shanhte yawng si mat masai. Ndai muk sha ai wa chyawm gaw htani htana ahkrung nga na ra ai ngu nna Yesu tsun wu ai.
Ya hti ai gaw, Madu a Kabu Gara shiga rai nga ai.


text:
Manang Ni
-
ကခ်င္လူငယ္ထု၏ေတာင္းဆုိထုတ္ျပန္ခ်က္3 weeks ago
-
CHRISTMAS MAHKAWN BUK 1006 months ago
-
Blog address galai sai lam.3 years ago
-
-
Myanmar Census 2014.3 years ago
-
-
-
-
-
-
-
-
-
-
Tsawra myit Ah lam Grau chye mayu jang
Ya hkrak hkrak ahhte law lamalawng chye na re social network langai mi rai nga ai NING ngu ai free network majaw myemung,Miwa mung Northkorea zawng re Redio zawng re hpe byi pat mayu taw ai mung dan ni hkang du hkra mai yu ai social free net site ahmajaw net lang ai ah hte wp sha shara shagu na ni grai nga jahta hkawm wa sai hpe ngai mu mada wa sai hku re..
Ngai hku na kade n na yang myit da ai lam gaw gaw nga ai Wp sha ni matu ahkyu mung rawng na zawng re forum langai byin pru wa na matu hte langai hte langai machye machyan ni rau ai ten hta htai lai hkat, garan gachyang hkat lu rai na matu grai gaw ra nga ga ai..
Knowleadge Should Be Free.... ngu ai hte maren...net n tsan dung na free lama ma lu la na hpe ngai hku na mung grai ra sharawng ai n rai jang ...shing gan kaw sharin la na matu $ n lu na....:) :)
nau n na shi yang sha Domain de n ta htawk mat wa sai...Kachinland...ni na hkring dat mung n dai hku rai mat sai.. www.kachinvoice.com
Ngai mung byin mayu yu ai wa....(hka li) gaw n re yaw...WWW ....nga baw le...Raitim Garan gachyan na hpa nang n chye shi na nlu galaw shi ai hku re...:) :)
Tsung mayu ai kaw bai n du gya sai sha she taw na....
Tsung danmayu ai lam langai nga na goi...dai gaw .. Chinmai kaw nga let Karai mung ga sharin hkam la nga ai Sharama Banhtoi...Ah .. Love Languages..... Ngu ai laika ngau hpe myit lawm ai ni sahti na matu loi bai n dau ya mayu na sha gaw re...
N dai kaw rai nga ai http://wpzupra.ning.com/profile/Ahhtoi
Grau Grau na chye tsawra chye na matu lawan she sa hti la yu ga i ? :) :)
1 comments:
- KC said...
-
Re lo, sarama Banhtoi a "Love Languages" hpe lawan she sa hti la ga lo.
- February 27, 2009


text:
rim hkrum ai hta shata pru,myitkyina kaw na Shayi sha kawng Jabran mung lawm nga ai,shigaw Daini passport shamat kau ai hte hpawt ni ngu na ten Balik ni rim hkrum nna hpa nmai galaw nmai tsun rai yak hkak nga ai lam chye lu ai.rim hkrum ai bat 2jan rai nna ya KLIA nbungli pa makau na hkyuk kaw Myenmung de sa kau na matu sharen da hkrum ai lam chye lu ai.
ya ten malaysia camp kaw rawng taw ai ni hpe myen myusha hte Taiyin tar myubaw sang ni hpe san san garan nna sharen da ai lam mung chye lu ai.Hkang myusha ni hpe gaw UNHCR kaw nna shata myihta 2 lang sa jahkrum nna reg,UNHCR apointment jaw ,information la ya ai lam chye lu ai.ngut jang laiwa sai bat laman hta hpu nau hkang myusha 200 ram gaw UN lekmat lu nna pru wa ai lam mung chye lu ai,
Hkyuk camp rawng nna UN lekmat lu ai lam hta ndai laman Kachin ngai mung nlawm ai lam chye lu ai,
Htawng rawng ai kaw UN jaw ai hpe nchye ai majaw kun?
Bai nna Gumhpraw latup jaw nna Hkyuk na pru wa wa re lam ni nga majaw kun?
shing nrai Zai ladat hte hprawng makoi chye ai majaw kun?
shing nrai Balik nrim hkrum ai baw Hkan hpa lekmat lu taw ai majaw kun?
Gasan san yu na lam law law pru wa nga ai.


text:
HPRI BUM KAW LAJA LANA GASAT
Labels: Jinghpaw Mung Shiga
5 comments:
- Anonymous said...
-
Jinghpawkasa e kalang Lang gaw myen mang ni garai jawng ai video ni ma grai Yu ma ai
- September 23, 2012 at 2:00 AM
- Anonymous said...
-
KIA Dung (6) Kung (9) na myutsaw share shagan ni ram ai, arawng la nga ngai. K.K a Lamu kasa ni nanhte (KIA)ni hpe bau sin ya nga u ga. Matut nna awng padang dip la lu mu ga kyuhpyi yadat nngai. Aman
- September 23, 2012 at 2:24 AM
- hkunman said...
-
Dai Myen hpe GOD, a-chyeju hte Jinghpaw Wunpawng Myusha ni a-lata hta lau lau ap ya nu ga law...,
- September 23, 2012 at 4:36 AM
- Anonymous said...
-
Ndai myen lawhpa ni galoi laman dai ram Jinghpaw mung de chyam ma ai ta? Graigawt yak sa.KIA kawn myen hpe Jinghpaw mung na hpyendap nkau mi dawmla shangun yang, myen dat kasa Awng Min gaw VOA TV kaw nan tsun wa ai gaw "dai zawn shanhte myendap hpe dawm la ai gaw, shanhte myen ni sum ai hte bung ai" da law.kyu sha chye hpyi sai.
- September 23, 2012 at 12:06 PM
- Anonymous said...
-
Nut jaw mu. Myu tsaw la ni.
- September 23, 2012 at 11:18 PM


text:
Wunpawng Mungdan Shanglawt Asuya Dap Ba (5) npu, Dung (3) Ginra rai nga ai Ja Pu mare hte Ja Hta mare lapran kaw KIA myu tsaw share shagan ni hte myen asuya a hpyen hpung ni laja lana gap gasat nga ai lam shiga na chye lu ai. N dai majawn gaw ya ten du hkra matut manoi gap gasat nga ai lam shiga na chye lu ai. N dai zawn gap hkat ai hta tinang KIA myu tsaw share shagan maga na hka la hkrum ai ni lawm ai lam hte myen maga na law law wa hkala hkrum nga ai lam hpe mung na chye lu ai.
JA PU HTE JA HTA KAW LAJA LANA GAP NGA
Wunpawng Mungdan Shanglawt Asuya Dap Ba (5) npu, Dung (3) Ginra rai nga ai Ja Pu mare hte Ja Hta mare lapran kaw KIA myu tsaw share shagan ni hte myen asuya a hpyen hpung ni laja lana gap gasat nga ai lam shiga na chye lu ai. N dai majawn gaw ya ten du hkra matut manoi gap gasat nga ai lam shiga na chye lu ai. N dai zawn gap hkat ai hta tinang KIA myu tsaw share shagan maga na hka la hkrum ai ni lawm ai lam hte myen maga na law law wa hkala hkrum nga ai lam hpe mung na chye lu ai.
Labels: Jinghpaw Mung Shiga
2 comments:
- padang yesu said...
-
K K chyeju hpe shakawn ai.shawnglam de nga W P myu tsaw brang ni hkala nba hkrum ai nga hti npyaw na npyaw myit npyaw n gut nga ai le,ya dai ni kaw na W P myu sha nji nban yawng agung alau manawn mashan si hkrung sihtan nnga chyoi pra ai winyi ka up da ya nga u ga.tut kyu hpyi nga ga ai.
- March 24, 2012 at 3:56 PM
- hkunman said...
-
Lamu hpe hkindit, Tinang a-kraw kata kaw na Yesu Hkristu hte Kawa Karai Kasang hpe kamhpa ma rawn jahtaw n-na gap tik tik di ga,Myen TSADAN hpe Anhte Jinghpaw Wunpawng Myu sha ni a-lata kaw apya na matu tut kyu hpyi nga n-ngai
- March 25, 2012 at 10:07 AM


text:
2 comments:
- hkunman said...
-
Kaja dik sai yaw.., Australia. du Jinghpaw Wunpawng Myusha ni e..,Matut n-na ka jat tik tik di mu..,Myen mung nga ai..,kaga. ETHNIC..,masha ni dai zawn re Myit msain shaman chyeju n-lu ma ai..,Kyu mung grai hpyi nga ga...,
- December 6, 2012 at 1:03 PM
- Ngaw la bum said...
-
Kachin amyu ni e, amyu ga lu myit ni? Amyu ga nga myit ni? Amyu sai rawng nga myit ni? Wunpawng sha ni e, dai daw bu ga gaw lu myit ni? Dai lup dai hpang ga ngu ai gaw nga myit ni? Ji woi ji wa ni ngu ai gaw nga myit ni? Nanhte a lamu ga, htingbut htingra ngu ai gaw nga myit ni? Nan hte a amyu mying kap ai mungdan gaw nga nga myit ni? Nga ai rai yang kara hkan dam hkawm nga myit ni e...?
- December 6, 2012 at 7:16 PM


text:
skip to main |
skip to sidebar
ကိုယ္ေတြ႕ပင္လံု အဆက္ ၂၀
Myitrum
Manang ni, Panglung matut-20 bai shagun dat sai. Shiga gaw, M ni MKA wanleng
daru kaw na majanlusha,machyupala shani shana shawnglam de htaw htaw ya ya
dingyang hte hpyenla gali galai re ai lam dingngam matut manoi galaw nga ma ai
lam dingyang na lu ai. Laiwa sai bat e Mugaung kaw na Hpakant de M hpyenla
n-gun 700-800 shalun dat ai mung dingsa ningnan galai hkat ai re lam chye lu
ai. April 10 bawngban hpawng a matu kyu hpyi n malap ga lu oi.KK gaw, anhte
Kachin a matu lawu ga de amu grai galaw nga ai lam yawng chye ai hte maren sha
re. JIC


text:
LAGANG:- Salang ni dung tsu wa yang shalan la let sha chyai na matu namsi namsaw ni di sa ai hpe ra sharawng ai hku sha chyai let WP myusha ni a shawng lam jahta hpang na matu saw shaga dat ai law.
PRANGTAI:- WP myusha ni a lam hkaja yu ai shaloi shawng nnan nat hpe jaw jau wa ai ni rai ma ai. Karai Kasang a mungdan maden zinghka wa na matu shakut ai American Sasana ni gaw WP myusha ni hpe myi hpaw ya dat sai. Satan gaw dai zawn re ai hpe jahten sharun na matu lit nga ai hte maren makam masham lam hta rawt jat wa ai WP myusha ni hpe jahten shamyit kau lu na matu:-
1. Makam masham lam hta dumbru dumbra galaw ya ai hte kahkyin gumdin lam hpe jahten sharun ya ai.
2. Nanghpam malu masha hte myit atsam, n-gun atsam, sutmasa madang zawn re ai ni hpe jahten kau ya ai.
3. WP mungdan kata de ana ahkya myu hkum sumhpa dat bang ai hte ndum shami si htum wa nga sai.
4. Madang hkrat sum mat sai WP sha ni hpe ginchyum dat shamyit kau na matu majan gasat bang wa sai.
La ma WP myusha ni hten run mat ai hpang majan hpaw ai rai yang MH ni gaw sinat laknak pyi lang n ra, baw kaw hkan ahkawk ya ai hte dang la na masai. Karai Kasang gaw dai zawn n byin shangun mayu ai majaw MH hpe aten dep majan hpang shangun ai rai na sai. Ndai majan a majaw:-
1. WP myusha ni hta sum machyi ai lam myu hkum sumhpa hkrum ai hpang hpyen yen dabang de du mat ai.
2. Asak naw hkrung nga ai kani ya hte ana kanu ni rawt hprang wa nna tai ni hpe shingte kau wa sai.
3. Aten galu hta dumbru dumbra byin wa ai WP myusha ni gaw yak tim, pyaw tim langai sha byin wa lu sai.
4. Maigan de du nga ai ni tinggyeng lam myit nga ai kaw na amyu myit rawng ai de gale dat shangun ai.
5. Makam masham lam hta hpan law htam wa ai kaw na myusha lam yan de mahkri shawn dat ai.
6. Shing rai maigan de nga ni gaw buga kaw ru yak nga ai ni hpe shata shagu dangdi ai daram garum wa ai.
7. Hten run wa nga ai WP myusha ni gaw majan a majaw dai ni na ten hta kahkyin gumdin lam lu wa sai.
Shing re ai mabyin masa ni hpe maram yu yang Karai Kasang gaw WP Myusha ni a ntsa TSAW RA MYIT kaba hte aten dep majan shalat ya nhtawm hkye la ai rai sai, ngu hkam la ai. Israel amyu ni gaw 1948 ning kaw awmdawm ahkaw ahkang lu ai mungdan gaw-gap la lu na matu arang bang ai hta aten kade na hkra jawm ap nawng wa ma ai lam ja chyum mungga kaw asan sha mu lu nga ga ai. WP myusha ni gaw mungdan lu ging ai amyu ni rai ma ai hte maren Karai Kasang gaw shanhte hpe jaw da ya sai. Raitimung satan wa gunglau ai hpe jan lu ai atsam rai n lu ma ai majaw du na ra ai ten ni hta prat chyanat uphkang sa wa lu hkra ndai ten hta kahkyin gumdin ai atsam hkum sumhpa mahkawng la lu na matu aten jaw tawn ai rai na re. Ndai laman aten kade na na ngu ai gaw, KK jaw da ya ai masha atsam hte wenyi atsam hpe jai lang ai madang hta hkan wa na re majaw WP myusha ni hta ngang kang ai myit hte hkam la ai lam hta dam lada ra na ma ai.
PYILAN:- Salang Prangtai sanglang dan ai ningmu a ntsa myutsaw mungtsaw kadai raitim madi shadaw la na ma ai ngu hkam la ai. Mungmasa hpyenmasa uphkang lam hta awngdang lam lu wa ai ni a ladat hpe maram yu yang, lit la na shara hte htap htuk ai masha ni hpe jahtuk bang lu ai ladat gaw awngdang ai pandung de woi du wa lu ai lam rai nga ai hpe maram lu ai. Shara shagu hta lapu akyang, shing nrai, hkru du akyang myu langai sha lang ai rai yang awngdang lam hpe pat shingdang nga na re majaw masa hte grup yin hta hkan nna jahtuk lang chye na matu lapu zawn zai rawng nna hkru du zawn shingdi chye na matu lam madun da nga ai.
Lahta de tsun lai wa sai lam in hpe anhte yawng chye nga chyalu rai nga ga ai. Chye nga shajang sai hpe ta tut shadik shatup sa wa ai kaw Yehowa lawm ya ai marang e, WP myusha ni yaw shada tawn ai pandung de teng teng du wa lu na re, ngu ai hpe tup hkrak kam let shakut sa wa ga law.
Puk Dun
3 May 2012


text:
Jinghpaw Wunpawng Htunghking hta Mayu, Damaq, Kahpu Kanau ngu ai gaw ahkyak htum re. Numwawn Numla ai lam htaq Damaq ni gaw Mayu Du ni hpe jaw ya ai ja hpaga hpe HPU ngu tsun ai.
Mayu Du ni hku nna Damaq ni hpe bai jaw ai hpe sharung shakau ngu tsun ai. Sara Kaba Ola Hanson gaw anhte a ndai ahkyak ai htunghkring hpe akrit akrai chye na ai wa re.
Dai re majaw Chyum laika hpe gale ai shaloi Mayu Du ni hku nna jaw ya ai Sharung Shakau a lam hpe Ningpawt Ninghpang 30:20 hta mu lu ai.
NN 30:20 Dai rai nna Lea gaw, Karai Kasang ngai hpe sharung shakau kaja jaw ni ai; ya chyawm gaw, nye a madu wa a matu shadang sha kru shangai ya se ai rai nna, shi ngai hte rau anga nga na sai, nga nna shi hpe Zebulun ngu shamying wu ai.
Mayu, Damaq ngu ai htunghking n nga ai Myen ni English ni a Chyum Laika hta dowry (HPU) Let Hpoit (လက္ဖြ႕ဲ) sha lawm ai. Rai ti mung Sara Hanson gaw anhte a Mayu ni hku shaman dat ya ai htunghking hpe atsawn chye ai majaw HPU ngu na malai Sharung Shakau nga nna lang da ai.
Dai re ai majaw anhte Jinghpaw Wunpawng sha ni a htunghking hku yu ai shaloi Karai Kasang gaw Mayu Wa zawn shaman ya ai wa re ngu mu lu ai.
Sharung shakau ngu ai gaw Mayu du ni hku nna Damaq du ni hpe shaman nna jaw ya ai kungdawn kumhpa hpe tsun ai. Ndai sharung shakau shingnoi hta shinggyim masha ni a npawt nhpang ra kadawn ai sut ni rai nga ai hkai nmai nai mam li, nhtu, di, hkra, Sali wunli, mayat maya lam, buhpun palawng ni bawn bang maq ai.
Ndai hkinghtawng gaw matsaw ningtsa Lamu Madai ni hte Mayu daw ai kaw na lang hkrat wa ai lam rai nga ai.
NN 30:20 hta mung Karai Kasang gaw Lea hpe sharung shakau kaja jaw ya ai hte shaman chyeju Sali wunli hkamla lu ai lam hpe mu lu ai. De a jaw e Lea a hkritung kaw nna Yuda hpe shaprat ai. Yuda sai kaw na Dawi, Dawi kawn Yesu Hkristu yu hkrat wa ai hpe mu lu ai. Dai majaw Karai Kasang gaw Mayu du maga nga nna Lea hpe shaman ya ai wa re hpe mu lu ai.
Rai ti mung Yesu Hkristu gaw anhte a Dama wa she re, Mayu wa n re. Yesu Hkristu gaw Dama wa, La Nnan re. Yesu hpe kam sham ai anhte Hkristan ni gaw Yesu a Num Nnan ni rai ga ai. Yesu Hkristu bai du sa ai shaloi Sungsing hkungran poi kaba hta hkungran poi shang na ni rai ga ai (Shingran 19:9).
Yesu gaw shi a num nnan kam sham ai ni hpe grai tsawra ai majaw Wudang Ntsa hta sai hkaw let, si hkam nna manu jahpu jaw let mari la sai. Kam sham sai Hkristan ni gaw Yesu Hkristu hte Liklai galai sai ni re. Yesu Hkristu a Liklai gaw Chyoi pra ai Wenyi nan re (Yawhan 14:26)
Jinghpaw Wunpawng sha ni a htunghkring hta mung La nnan ngu ai gaw Num nnan hpe Hpu Ja Hpaga law law jaw nna hkungran la na matu ri nhtu lu ai wa hpe tsun ai. Hkungran ai poi hta kumbang shalai ai shaloi mung u, wa ni hpe htau nna sai hkaw let hkungran la ai.
Damaq ni gaw La Nnan tai na matu Num nnan hpe manu shadan nna Hpu Ja law law jaw yang she La nnan mai tai nga ai. Dai hte maren Yesu gaw Wudang ntsa hta sai hkaw let gawng malai tai nna anhte hpe mari la ai Damaq wa rai nga ai.
Lahta e tsun lai wa sai lam ni gaw, Karai Kasang gaw Mayu wa, Yesu gaw Damaq wa ngu ai hku sawn la na matu n re. Karai Kasang gaw Kawa langai hku nna Mayu, Daumaq yawng hpe hpajang ya ai wa, shaman ya ai, shabyin ya ai wa re. Karai Kasang gaw Damaq wa hku nna Shi a kasha Yesu hpe dat ya nna manu jahpu jaw let Num Ningnan kamsham ai ni hte Hkunran na matu tsawra myit kaba hte gingjang lam tam ya ai wa rai nga ai. (Yawhan3:16)
Laklai ai lam gaw Yaku a kasha 12 hta na Karai Kasang a sharung shakau hte shaman dat ai Lea a hkritung kaw na hkrat ai Yuda, Yuda a lakung kaw na she La nnan Hkyela madu Yesu shangai wa ai. Yuda lakung she Karai Kasang lata la ai amyu, daini du hkra nga ai Israel mungdan hpe up ai amyu tai wa sai. Ngam ai lakung ni gaw dam mat ai amyu tai wa ai.
Daini chyum hpaji hka ja ai ni Contextual Theology (Shingra, Buga, Htunghking hte htap htuk ai Karai Masa) grai ahkyak ai nga tsun shajang ga ai. Jinghpaw Chyum Laika hpe akrit akrai hti hkaja magang Sara Kaba Ola Hanson gaw contextualized galaw da ya ai chyalu re ai hpe mu magang, mau magang rai ai law.
Dai majaw Sara Kaba Ola Hanson hpe nachying wa chyeju dum ga ai hte Jinghpaw Wunpawng sha ni a htunghking gaw Karai Kasang a mungga hpe grau nna chye na hkawn hkrang shangun nga ai law.
By : Sara Plawng Naw tawng


text:
- 7 Majan (7 Stars)
Wunpawng mungdan shanglawt hpung ngu ai paw pru na matu shawng ningnan 1957ning htum maga de lana mi na simsa la ai yuptung hpawa aten sumsing lamu na 7 majan hte rau Yangone Dakasu na ramma Brang tsawm marai (7)re ai paw pru wa ai hpe chye lu ai.
Ndai wunpawng Brang tsawm marai 7 hpung ni hpe 7 majan (7 Stars) hpung ni mung ngu ma ai.Ndai 7 Majan Hpung ni gaw Myen amyu kaba lailen amyu hpan hkum hku dang sha dip sha ai hpe ndang hkam sharang wa ai majaw laknak lang rawt malan hpung hpaw na matu tau shajin ai hpung rai nga ai.
Ndai 7stars hpung hta shanglawm ai ni gaw,
1.Shadang Salaw Lahtaw Zau Tu (Ningbaw)
2.Shadang Hpauyu Tu Lum
3.Shadang Pungshwi Zau Seng
4.Shadang Nahpaw Gun Jawng
5.Shadang Mali Zup Zau Mai
6.Shadang Malang Shawng
7.Shadang Hkangda Brang Gam ni rai ma ai.
2.Shangai Wa Sai KIO
Wunpawng Amyusha ni hpe dip da gamyet da hkrum ai kaw na woi shalawt lu ai hte shanglawt ai ninghtoi de woi awn sa wa lu na matu, 1960 ning October (25)ya shani Lasho mare kaw myutsaw ramma du salang ni marai (14) shanglawm ai Komiti langai hpaw ninghtan dat ma ai.
Dai Komiti hpe mung Wunpawng Mungdan Shanglawt Hpung(KIO Kachin Independence Organization)ngu nna shingteng amying jaw ai the ninghtoi 25/Oct/1960 hpe KIO Masat Ninghtoi ngu masat shagrin da sai.
3.Wunpawng Mungdan Shanglawt Kongsi
Ninghtoi 1961 ning January (15)ya shani Du Wa Salaw Zau Seng gaw Lashu mare kaw Myutsaw ramma du salang marai (5) hpe zuphpawng woi galaw nna, Wunpawng mungdan Shanglawt Kongsi (KIC Kachin Independence Council) hpe hpaw masat shagrin da sai.
Dai Shawng nnan na Kongsi Slg ni gaw,
1.Du Wa Salaw Lahtaw Zau Seng
2.Du Wa Salaw Lahtaw Zau Tu
3.Lamung Tu Jai
4.Lama La Ring
5.Dumhpau Gawng ni rai nga ma ai.
4.Rawt Malan Ninghtoi
Du Wa Salaw Lahtaw Zau Seng gaw 1961ning January (15)ya shani hpaw ninghtan dat sai Wunpawng mungdan shanglawt Kongsi hpe 1961ning February praw 5ya shani Lashu mare kaw shawng nnan lang na KIC Zuphpawng woi galaw nna dai zuphpawng hta;-
1.Wunpawng mungdan Gumsan Mungdan gaw gap na lam
2.Laknak lang hpyendap (makawp maga dap) hpaw shabawn na nmatu dawdan ma ai hte dai zuphpawng ninghtoi February praw (5) ya hpe Rawt Malan Ninghtoi ngu masat shagrin dat sai.
5.Gumhpraw Dum Zing
Wunpawng mungdan Shanglawt bungli hpang sa wa na matu Du Wa Salaw Lahtaw Zau Seng gaw kanau Salaw Lahtaw Zau Tu hpe Lashu gumhpraw dum na gumhpraw sa shaw gun na matsun sai hte maren, 1961 ning March praw 7ya jahpawt hkying 8:00Am ten, Pyada ni sin nga ai lata kaw nan sa zing madu la lu ma ai.
6.KIA Hpyendap
Wunpawng mungdan hte Amyusha ni hpe makawp maga na Shanglawt Hpyendap (KIA Kachin Independence Army) hpe 1961 ning March (26)ya shani hpaw shabawn hkrang shapraw dat sai.KIA hpyendap hpaw dat ai hte Lt.Col Zau Tu hpung ni gaw May (18)ya shani Nam Maw Mung Len gat mare kaw Myen hpyen ni hte gap hkat ai Myen hpyen ni marai (4)si ai.Tinang maga Sgt. Cik Galau Zau Lum hte Cpl Lamung La (Section Commander) yan gaw mungdan hte amyusha ni a matu (Shawng ningnan majan poi hta ) asak ap nawng mat wa sai rai.
7.Maw Hke Hka
Wunpawng Amyusha ni prat ban hte ban galaw hkrat wa ai makam masham htunghking langai mi rai nga ai Magam bungli hta shangang shakang ya ai Ga Sadi Maw Hke Hka ai lam hpe Du Kaba Salaw Lahtaw Zau Tu hte Du Kaba Lamung Tu Jai yan woi awn nna 1962ning January shata 10ya shani Nba Pa Salang Kahtawng kaw galaw hpang ai kaw na Wunpawng mungdan ting Maw Hke Sakse (Hka) ai lam hpe galaw lai wa saga ai.
8.Mungdan Dawng Hkawn Sharawt Sai
Daini Wunpawng Amyusha ni hkungga lara galaw hkam la nga ai Wunpawng mungdan hte Amyusha ni a dawng hkawn hpe 1962ning December (24)ya jahpawt manap 6:00Am aten Wa La Manhkaw Hka Hpawk Camp kaw tara shang sharawt dat lu sai.Ndai Amyusha dawng hkawn a npu e Wunpawng amyusha ni yawng gahkyin gumdin nga ga.
9.Myen Hpyen Asuya Hte KIO Simsa Lam Ginrat
- 1963 ning August shata hta kalang
- 1972 ning June shata hta kalang
- 1980-1981 ning hta kalang
- 1992-1994 ning kaw kalang Myen hpyen asuya hte simsa lam tam ginrat ai lam galaw lai wa masai.Raitim Myen HPyen Asuya wa gaw Annau ni ra sharawng hpyi shawn ai hpe tsep kawp nmyit ya ai majaw ya aten du hkra naw nut hkat nga ra ga ai.
10.Malap Kau Nmai
Wunpawng Mungdan Shanglawt Hpung hte Myen Hpyen Asuya gaw, 1994ning February (24)ya shani lahkawng maga jawm myit hkrum ai hte Myit hkrum ga sadi laika hta lahkawng maga na Dat Kasa Slg ni (3) Hpra ta masat jawm ka da nna gap hkat jahkring ai hpe mu lu ai.
Shingrai 13ning ting gap hkat jahkring tawn ai hpang dai myit hkrum ga sadi masat laika hpe ahkyak nshatai ai sha yuk jahtuk manai makai re ai myit jasat hte Wunpawng mungdan shanglawt hpung a ntsa sadi run, Myit hkrum ga sadi laika hpe Myen hpyen asuya shi hku nna jahten kau sai rai nga ai.Myit hkrum ga sadi laika hpe jahten sharun kau sai sha n-ga 2011ning June shata praw (9)ya jahpawt myi hprim naw rai yang tara shang hpaw tawn ai Sang Gang Kyit Hkai Rung hpe Hpyen wa gaw Akajawng sha shang htim gasat ai hpe galaw sai rai nu ai.
Dai Sang Gang Kyit Hkai Rung hta bungli ang ai Gyi Gamaw Ying Chyang hpe mung rim gyit zingri sat kau ai sha n-ga, Nsoi nsa nrawng mat sai moi mang hpe achyen achyan rai gahtam atawk, shingyim myit tsep kawp nrawng ai hku zingri sat kau ya masai.
Matut nna mungdan kata na dinghku majan she rai tim mungkan majan madang laja lana htim gasat wa ai hpe Wunpawng amyusha ni hte Wunpawng mungdan sha ni daini du hkra hkrum katut sha nga ga ai re.Ya daini du hkra hkamjan lu ai gaw Sumsing Lamu de na hpan wa ningsang chye wa ningchyang Yehowa Karai Kasang a chyeju nan rai nga ai.Dai majaw Karai wa a chyeju hpe shakawn let Anhte A Awng Padang Yehowa Karai Kasang Hpang de akyuhpyi hpyi shawn dingyang rai ga.
Wunpawng Mungdan Shanglawt Hpung hte Myen mung asuya gaw gap hkat jahkring tawn nna mung masa jahta ga nga 1994ning February (24)ya shani sakse sakgan hte hkrak myit hkrum ga sadi laika ka hkat ai shaning (17) ning ting na mat ai hpang ya na zawn sadi run kau nna tinang tara shang hpaw da ai Sang Gang Kyit Hkai rung hpe akajawng sha maja sa htim wang gap ai kaw na bai hpang wa ai majan rai nga ai hta sha n-ga Anhte a Myutsaw share ninghkringGyi Gamaw Ying Chyang hpe myen hpyen ni matse labye myit jasat hte zingri sat kau ai hpe Wunpawng Annau ni a Prat Ban hte ban maroi nni masin nsi, malap kau nmai ai labau rai nga saga ai.
Amyu a magam hta,
Uma Zai


text:
KIA Dung (27) Ni Man Wing Balik Dap Wa Htim Gap
April 11, 2014 ya shana 9:00Pm ten ram hta KIA Masat (3) Dap Ba Dap Dung (27) ginra Man Wing myen asuya Balik Dap hpe tinang KIA Dung (27) na Du Naw Din hpung ni sa htim gap ai lam na chye lu ai. Ndai Balik dap hta shani shana myen hpyenla manam ni wa hkring sa ai shara re lam mung na chye lu ai.
Dai na mung mare masha ni mung hkrit kajawng nna dumbri dumbra rai nga ma ai lam na chye lu ai.
Ndai Balik dap na balik ni gaw mung mare masha ni hpe njaw n'ang n'tara ai hku nna jahkrit shama, shagyip shagyeng, gumhpraw hta sha nga ai balik dap re lam mung matut na chye lu ai.


text:
Waimaw ginwang ma 6 a kawa langai hpe ‘rai gun porter hte ginra lam madun’ hku nna Myen hpyen hpung ni rim woi mat ai gaw, daini hte rai yang lahkawng ya hpa shiga n na mat taw ai lam, shi hte ni nawn ai ni tsun ai.Washawng makau, Garut Yang kahtawng na Slg. Kawn La, asak 31 hpe Myen hpyen hpung ni July 17 aten hkying 11 daram e rim woi mat ai rai nna, ya ten du hkra shi nta n du wa ai hte matut mahkai lam mung n lu ai lam, mying n tsun mayu ai Garut Yang kahtawng masha langai Jinghpaw Shiga Dap KNG de tsun ai.
Shi hpe rim woi mat ai hpyen hpung hta, Myen hpyendap Sinna Dingdung Daw (N.M.Hk) npu Mung Ywa hkridun Hk.L.Y 87 hte Dingdung Daw Daju (M.P.Hk) npu dap hte Zahkung Ting Ying pyitusit ni lawm ai lam, lahta na salang wa tsun ai.
Slg. Kawn La hpe n rim mat shi yang, shawng e mung Garut Yang kahtawng masha langai hpang langai hpe ‘shawnglam majan lam madun’ hku nna Myen hpyen ni rim woi wa sai lam, shi matut tsun ai.
Ya ten, Garut Yang kahtawng salang ni gaw, gara de re n chye ai porter woi mat hkrum ai Slg. Kawn La hte seng nna shiga sagawn nga dingyang re lam chye lu ai.
Ma marai 6 a kaba Slg. Kawn La gaw hkauna galaw let nta masha ni hpe kan bau nga ai dinghku la rai nga ai lam chye lu ai.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- ‘Mung Shawa Asuya’ kaw nna Hpakan Lungseng Maw pat hkum (Shiga) 6 Jan 2016
- “Jinghpaw mungdaw gaw Myen hte Miwa a roi rip hkrum nga”: Benedict Rogers (San Htai) 2 Dec 2010
- “Jinghpaw ni mungdan shamat kau hkyen sai”: Amerikan sumla dep shi htawn Ryan Libre hte KNG san-htai (San Htai) 19 May 2010
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010


text:
Myen a mahkam hta n'hkun hta hkrat gadawng bang wa yu saga ai, dai ni kalang bai myen a masu ndum hta bai byawng nang sa yang gaw chye nga ninglen hka yawng, yawng ai wa hpe mung ningren galu hte galaw achyaw bang, u nyem roi nga ai lachyum sha rai wa na re hprut hprut ja ja mazut zut dawdan ra sai. Myen a mung masa hpyen masa hpe yu nna chye gin saga ai zawn ung ang nga n'mai sai. N'hkring n'sa matut gasat ra ai ngu mu ai. Hpa majaw nga yang myen a mahkyen masing yawng gaw mai kam na lam n'nga ai. Kaga bawsang ni simsa masat kade htu tim annau ni hte mung masa pandung hkam la ai lam n'bung ai. Shanhte kata de kade mi kalai shai shai, democracy masa hku mi sa sa anhte hte nbung ai, mung masa teng jaw ai hku bawngban ngut jang gaw simsa lam n'kam la tim shi hkrai lu chyalu re. Dai majaw myen a masa lam grau chye hkra n'gam kaba langai dat nna laja lana htim gasat yu ra ai, myen kara hku ka manawt wa na kun? Shanhte tsun ai ndau ai simsa lam gaw teng rai nga ai kun? Gum san magam Thein Sein tsun ai lani mi hte gasat shamyit kau na nga ai ga gaw dai daram galai shai lawan nga ai kun? Chyam yu ra nga ai. Myen ni lu sha len shalai la na nga kachyi mi mung nmai shalai shangun na re. Annau ni hpe myu mat hkra gasat ai ni hpe n'gun jaw ai she tai na re.
1-2008 a gyin da ai Tara kata kaw de da ai hpawng tawn nga ai rapdaw she re majaw Tara ningnan bai gyin shalat lu na kun?
2-Panglung ga sadi hpe ahkyak n'tawn sai. Munghpawm masa n'nga sai, lachyum n'shapraw sai hpawng hta annau ni myiman kaji hkam nna, manang wa nsaw ai kaw kaya n su shang dung na kun?
3-Myen mungdan ngu sha shamying sai, munghpawm mungdan ngu shamying ra ai, myen hkrai myu kaba hku madu sha mayu ai, bawsang yawng hte de da ai ngu lachyum n'shapraw sai kaw baw gum nna madu e... ngu dingyawm sha tsap na kun?
4-Daru magam aya shanhte hkrai jumtek sha mayu ai kaw tinang lu malu yawng gunbang ap ya nna, mayam sa tai hkam na kun?
5-Dai ni dawhkawn gaw shagan langai sha kap sai, myen myu 1 sha nga ai myen hkrai sha madu sha na nga ai lachyum, myen mungdan. moi na dawhkawn gaw shagan 14 kap ai dai gaw munghpawm mungdan ngu ai lachyum re,
ya dai ni ladat amyu myu hku zingri lachyum shapraw taw nga sai, dai myen mungdan kaw naw sa pawng na kun?
6-Hpyen dap hku nna sha gyin shalat tawn ai 2008 Tara masing kata hta mai shang na kun? Bawsang yawng mung chying shawa yawng ra awng sharawng nna chyawm gyin shalat shapraw tawn ai Tara masing hkrang sha n'pru dingsa shanhte kata de singgu krin shang wa na kun?
7-Madu lamu ga madu myu sha ni n'jin lu na daram hkam sha nna arang kaba bang wa sai dudaw saihkaw lai wa sai hka dingsa hpe hpa hte madi shatai shaprai ya na ta? Sum machyi dik sai hpe n'tsa lam bawngban nna sha yu shalai kau na kun?
8-Shinggyin nauna myit n'rawng ai, shinggyin ahkaw ahkang n'yu mu ai tinang lagaw yungnu sha yu mu ai chyasam, chyazai hte naw ganawn yang kaja na kun?
9-Hpyen yen tsin yam ni hpe matsan nchye dum ai ni a ga naw kam na kun? Madu lahpan madu tsang nna madaw sa na kun?
10-Mung masa bawngban shagrin ai lam n'mu ai masa hta myi di shim jum tek manang wa ta masawp nna ganan nang na kun? Myit tawn ga naw myit tawn yu ga. Dai ni Thein Sein asuya a simsa lam bawngban ai gaw simsa lam masa n'pru nga ai. Shazim tawn masu ai, jum jaw shanyi ai masa u shoi dun lu hkra galaw ai masa sha pru nga ai re majaw grau hkrit tsang ra ai masa de yawng nga ai. Shagri kaji ai myit nkung ai ni a matu gung kaba rai nga ai.
a. Asean ningbaw lu galaw na.
b.Pat tawn ai bawngring hpaga masa hpaw lu na.
c-Mungkan de Democracy hkrang htawng shatsawm dan na.
d-Hpyen hpyi hte shinggyin ahkaw ahkang hpung hpaw na.
Lahta de na masing masa kata kaw myen a shamu shamawt sa wa nga ai masa gaw n'gam n'hkun kaba de gadawng bang na pahkam masa she re.
1-Hpyen dap ndawm ai, hpyen masa n'jahkring ai.
2-Bawsang shada kata n'ru n'ra byin hkra.
3-Shada manghkang byin hkra, shada myit daw hkra.
4-Simsa lam la mayu ai. Matut gasat mayu ai, hpung 2 garan hkra.
5-Sut masa mdun masu nna, madu lamu ga na sut masa shamyit shama hkra.
6-Shada da n'tse hkat hkra,
Galaw shangun nga ai ladat sha re ngu mu mada ai majaw annau ni kalang bai nkataw hkra myit malai kalang bai n'lu nu ga ngu sung sung li li n'den ja ja hprut hprut madu myu a maka hpe asan dawdan sa wa ga.
Du na bawngban sa wa ai hta Kanu Num hpung ni mung shang lawm bawngban sa lawm yang kaja na re, myiman ntau ai madu myu sha a matu gwi gwi tsun dawdan ra sai.
Myit tawn ga.
Baren Numraw


text: Malaysia Mungdan du Catholic hpung masha ni kawn Chyeju Madu Kanu Kawa Shagrau Poi n htoi hpe awng dang ai hte galaw la lai wa saga ai. N dai Kanu Kawa Poi hpe July (28) ya shana hkying (8:00)pm ten Setapak na KCCM Ginra nta hta galaw la lu sai. Lamang hta Setapak Ginwang Up Wa Jau Michael kawn Kanu Kawa ni a matu Missa Hkungga sa du nawng ya wa sai. Missa Hkungga ngut ai hpang Wa Jau hte asak kaba sai Kanu Kawa ni hpe kum hpa shagrau ai lam hpe mung galaw lu saga ai. N dai lamang hta KCCM hpung masha ni hpe galoi mung garum la nga ai Setapak na Nu num hpung ni mung sa du shang lawm wa sai.


text:
KIA Masat (1) Dap Ba, Masat (4) Dap Dung ginra, Mara Ga mare dingsa a sinpraw, Mara Hkyin Dawt makau hku shamu shamawt lung wa ai Myen hpyen hpung ni hpe May (14) ya shana daw hkying (5:50)Pm daram hta KIA hpyen hpung ni hkap shingla gasat dat ai kawn gasat poi byin ai lam shawnglam shi sawk ni shana wa ai.
KIA Masat (2) Dap Ba Daju dingsa kaw shara jahkrat nga ai Myen Hpyen Hpung ni hpe May (14) ya shani shkying (10:00)Am daram hta KIA hpyen hpung ni kaw na dap wang kata shara (2) kaw RPG hte shawng wa gap bun ai hpang sinat kaji ni hte bai htim gasat ai kawn gasat poi laja lana byin ai lam na chye lu ai.
Myen Hpyen Hpung ni gaw KIA Masat (2) Dap Ba Daju hpe matut manoi htim gasat ai nga ai ten May (14) ya shani hkying (10:00)Am daram hta Mung shawa ni hprawng koi yen mat ai Awng Lawt mare na Mung shawa ni a arung arai ni hpe hpyen modo kaba langai hte htaw shapraw la mat wa ai lam buga masha ni shana wa ai.
KIA Masat (20) Dap Dung ginra Hkama hka hkan lung wa nna Madang Hka zup kawn Gauri Bum maga de htu shadut lung wa ai Myen Hpyen Hpung ni hpe May (14) ya shani hkying (10:00)Am daram hta KIA hpyen hpung ni hkap shingla gasat dat ai kawn gasat poi byin ai rai nna hkying (10:30)Am daram hta Danai Hka maga hku shamu shamawt lung wa ai Myen hpyen hpung ni hte KIA hpyen hpung ni numdaw kalang bai gasat poi byin ai lam na chye lu ai.
KIA Masat (4) Dap Ba, Masat (9) Dap Dung ginra, Htang Bra Bum maga de Myen Hpyen dap Tatma (55) kata na hpyen hpung ni htu shadut lung wa ai majaw May (15) ya shani hkying (9:45) Pm daram hta Kokang MNDAA, TNLA pawnghpawm hpyen hpung ni hte gasat poi byin ai lam na chye lu ai.
Lai wa sai May (14) ya shani hkying (10:00)Am daram hta mung KIA Masat (9) Dap Dung ginra Nam Um hte Kawng Hka lapran kaw dap mying nchye lu shi ai Myen hpyen hpung ni hte TNLA ni laja lana gasat poi byin ai lam na chye lu ai.
KIA Masat (6) Dap Ba, Masat (2) Dap Dung ginra Man Pying hte Lung Wai lapran kaw May (14) ya shani hkying (10:45)Am daram hta dap mying nchye lu shi ai Myen hpyen n-gun (40) daram shamu shamawt shang wa ai majaw KIA hpyen hpung ni bom hte hkap shingla gasat dat ai kawn gasat poi byin ai lam na chye lu ai.
KIA Masat (36) Dap Dung ginra Uraw Bum, Dung Aw Zen Shen maga de May (15) ya jahpawt hkying (8:00)Am daram hta dap mying nchye lu shi ai Myen hpyen hpung htu shadut lung wa ai majaw KIA Masat (36) Dap Dung hte MNDAA Masat (511) Dap na pawnghpawm hpyen hpung ni hkap shingla gasat dat ai kawn gasat poi byin ai lam na chye lu ai.
KIA Masat (9) Dap Ba, Masat (6) Dap Dung ginra de mung Myen hpyen hpung ni matut manoi naw htu shadut htim gasat shang wa ai majaw shani shagu ngu na daram gasat poi byin nga ai re hpe chye lu ai, May (15) ya jahpawt manap hkying (5:00)Am daram kawn Hpaw Lam mare de shamu shamat shang wa ai Myen hpung ni hte KIA hpyen hpung ni laja lana gasat poi byin ai rai nna hkying (7:40)AM daram hta Woi Bum maga de htu shadut lung wa ai Myen hpyen hpung ni hte KIA hpyen hpung ni numdaw kalang bai gasat poi byin ai lam na chye lu ai, lai wa sai May (14) ya shani hta mung Myitkyina maga kaw nna lung wa ai Myen hpyen jet nbungli (2) KIA Masat (6) Dap Dung daju de bom sa jahkrat bun nna jak sinat ni hte numdaw (2) lang wa htim gap ai re, dai shani hkying (3:00)Pm daram hta gaw Chyau Hpa Bum hte Loi Mye Bum lapran shamu shamat shang wa ai Myen hpyen hpung ni hte KIA hpyen hpung ni laja lana gasat poi byin ai lam na chye lu ai.


text:
Dai zawn masing jahkrat ai hpe grin nga lu na rau jawm galaw lu na matu gaw gaw da ai tara masing gaw ahkyak dik rai nga ai. Mungdan law law a masing jahkrat ai lam amyu hte ningmu amyu a majaw hkrat sum ai zawn awngdang ai mung nga nga ai, dai majaw daini anhte myu sha ni yawng a hpang lam masing hpe mungkan mungdan law law a gaw da ai tara hpe maram dinglit yu nna tinang myu sha tinang htunghking hte rap ra ai, prat madang bung ai tara ningnan ni hpe bai gaw da ra nga saga ai.
kaga mung dan law law a shaning na na lai mat sai dai ni na prat hte n htap htuk mat sai tara ni hpe tawn kau ra saga ai. Tara ningnan myit jasat ningnan masha ningnan atsam ningnan hte kalang bai gaw gap tawn ra saga ai ngu mu ai.
Dai ni Tai Hpyen wa gaw anhte myu sha hpe shamyit na matu shaning law law kaw nna, masing jahkrat gaw da ai tara tawn da chyalu re majaw, kaning re ai Myen ningbaw wa galai lai anhte myu sha a matu galai shai na lam n nga ai. Ra lata shang ai hta pyi anhte myu sha ni n mai lawm ai. Gawda ai Tara hte masha n galai dingsa munghpawm ngu ai hta anhte myu sha ni n mai tsap sai.
Jinghpaw ngu ai pyi shamyit shamat kau mayu ai ni hte anhte matut bawngban nga tim, “Magwi na tingse dum bang ai hpa,” jummu shi nna she rai na re. Dai ni makam hpung law law pru wa ai majaw mung dinghku masha langai hta na annau ni shat hpun langai hta rau n mai sha wa nga ai hpe mung maga mi de myit dum ga.
Makam hpung law law pru wa ai mung annau ni a ga garan lam hte masa kaba langai rai nga ai. Lamu ga sau nhprang rai mungdan sutsu ai majaw mung annau ni a matu hpyen kaba langai rai nga ai, zai bru jang hta kadai n tsin sa tam na ta? Myu a matu machyi hkam lu ai ni tai ga. Masing hte gaw da ai Tara n-galai dingsa, annau ni a jaw ai shinggyim ahkaw ahkang lu na lam n-nga ai. Dai ni annau ni kata majan da, lahta majan da, katsi kahtet majan da, pat shingdang ra mat saga ai majaw shawng na hta grau atsam dat sadi maja ga.
Baren Numraw


text:
patut ke?
ptt ke aq time kaw blek lpas ape kaw da wat kat aq? slame ni kaw xpna ksah pon ape jdi kat aq tpi lps je kaw ngn dye, tros je kaw nak amk tau sume psal aq PLEK BTOL LA. ble aq tnye kaw psal dye msti kaw ckap " xyah cite psal dye la, aq pon xtau ape msalh dye skank ni ". pstu ko asyk ckap psal dlu dlu je , sbananye ape yg kaw nak dri aq ni? ttbe je smlm kaw ckap ngn aq " kalaw dye mnx ptos ngn aq ptt ke aq time " aq mne tau, kaw tnye la dri kaw sndri. skank ni dye da xlyn kaw bawu kaw sbok sbok nak cri aq kan. mse dye lyn kaw, kaw lngsng xcri aq kan. skank ni dye da baek ngn kaw, kaw lngsng xmsj aq kan. kaw ni kan ble da xde owg nak lyn kaw bawu kaw nak cri aq, kaw ingt aq ni ape? ble kaw da xde kwn bawu kaw cri aq, aq ta phm la ngn kaw ni. aq rse cam mlz je nak lyn kaw skank ni, tpi sbb aq ksian kat kaw aq lyn je la. kaw bole ckap kalaw kaw ptos ngn dye kaw nak smbng blek ngn aq, PATUT KE AQ TIME KAW BLEK? kaw tngok je la ape aq wat nnti eh
corat coret eny abd rahman
Older Post | Newer Post